# Afbrudsforespørgsel (IRQ) linjer

## Afbrudsforespørgsel (IRQ) linjer i brug

Denne side giver information om IRQ linjer i brug, og de enheder der bruger dem.

En IRQ er en maskinellinje der bruges i en PC af (ISA bus) enheder såsom tastaturer, modemer, lydkort &etc;, til at sende afbrudssignaler til processoren for at fortælle den at enheden er parat til at sende eller acceptere data. Der er uheldigvis kun seksten IRQer (0-15) tilgængelige i i386 (PC) arkitekturen til at deles mellem de forskellige ISA enheder.

Mange maskinelproblemer skyldes IRQ konflikter, når to enheder forsøger at bruge den samme IRQ, eller programmel der er forkert indstillet til at bruge en anden IRQ end den enheden rent faktisk er indstillet til.

Den nøjagtige information vist er system-uafhængig. På nogle systemer kan IRQ information ikke vises endnu.

På Linux, læses denne information fra `/proc/interrupts`, som kun er tilgængelig hvis `/proc` pseudo-filsystemet er kompileret ind i kernen.

Den første søjle er IRQ nummeret. Den anden søjle, er antal afbrydelser der er modtaget siden sidste reboot. Den tredje søjle viser typen af afbrydelse. Den fjerde identificerer enheden som er knyttet til denne IRQ.

Brugeren kan ikke ændre indstillinger på denne side.