&erik.kjaer.pedersen.role;

# Ordforklaring

## A

Auxiliary fil

Er et &kbabel; specifikt punkt. Det er en mulighed for at brugeren kan sætte en PO-fil op hvor der søges efter originale beskeder. For eksempel kan et medlem af det danske hold som har norske, svenske eller tyske kundskaber, hente for eksempel en auxiliary norsk PO-fil tilknyttet til den fil du er ved at oversætte.

## C

Kompendium-fil

er en samling af alle oversættelser for et sprog. Denne store PO-file bliver lavet af entydige beskeder fra alle programmernes PO-filer. Den kan bruges til at fylde alle allerede oversatte strenge ind i din nye indtil videre uoversatte eller delvist oversatte PO-fil. &kbabel; bruger sådan en fil i PO Kompendium søgemaskinen.

## F

Fuzzy

Dette er et flag der bliver genereret i almindelighed af `msgmerge`. Det viser at en msgstr-streng måske ikke er en rigtig oversættelse. Oversætteren må se at lave ændringer i strengen hvis de er er nødvendige og fjerne fuzzy-flaget fra beskedens kommentar.

## I

Internationalisering i18n

er en operation ved hjælp af hvilken et program bliver klar over og i stand til at understøtte flere sprog. Ordet internationalisering har 20 tegn, så for at gøre det kortere begyndte folk kun at skrive det første og sidste tegn og imellem antallet af tegn der skulle have været der (18) hvorved den almindelige forkortelse i18n blev dannet.

## L

Lokalisering l10n

er en operation efter hvilken et program som allerede er internationaliseret kan behandle ind- og uddata på en måde der passer med kulturelle og sprogvaner. Ordet lokalisering har 12 tegn, så folk begyndte derfor kun at skrive det første og sidste tegn og derimellem antallet af tegn der skulle have været der (10), hvorved den almindelige forkortelse l10n blev dannet.

## M

MO file MO

MO står for Maskine Objekt. En MO-fil indeholder binære data der er passende for læsning af computere. Indholdet af en MO-fil er organiseret som en database for at minimere opslagstiden for oversatte strenge. MO-filer bliver laves ved at kompilere PO-filer med `msgfmt`.

Message ID msgid

msgid er det nøgleord som introducerer den original streng i PO-filen. Det bliver fulgt af en C-lignende streng der er på én eller flere linjer.

Message String msgstr

msgstr er det nøgleord som introducerer den oversatte streng i PO-filen. Det bliver fulgt af en C-lignende streng der er på én eller flere linjer.

## P

PO-fil PO

PO står for Portabelt Objekt. PO-filer indeholder sæt af strenge som knytter hver streng der kan oversættes til sin oversættelse på et bestemt sprog. En enkelt PO-fil relaterer kun til ét sprog. En PO-fil er afledt fra en POT-fil og redigeres enten i hånden eller ved at bruge &kbabel;.

POT-fil POT

POT står for Portable Object Template. En POT-fil bygges ved at trække strenge ud der skal oversættes fra programmets kildefiler. En POT-fil indeholder ikke oversættelser til noget bestemt sprog— den bruges af oversættere som en skabelon.