# Første skridt med &kmplot;

## Simpelt funktionsplot

I hovedværktøjlinjen er der et simpelt tekstfelt i hvilket du kan angive et funktionsudtryk. Skriv blot:

    x^2

og tryk på &Enter;. Dette vil tegne plottet for y=x^2 i koordinatsystemet. Indtast et andet udtryk i tekstfeltet såsom

    5*sin(x)

så vil et andet plot blive tilføjet.

Klik på én af de linjer du netop har plottet. Nu får krydshårene plottets farve og tilknyttes plottet. Du kan bruge musen til at flytte krydshårene langs med plottet. I statuslinjen for neden af vinduet vises koordinaterne for den nuværende position. Bemærk at hvis plottet berører x-aksen vil roden også blive vist i statuslinjen.

Klik på musen igen så vil krydshåret blive frigivet fra plottet.

## Redigér egenskaber

Lad os lave nogle ændringer af funktionen og ændre farven på plottet.

Du kan redigere alle funktioner med menupunktet Plot Redigér plot... . En dialog kommer frem med en liste af alle funktioner som du har plottet. Bemærk at &kmplot; automatisk fandt et entydigt funktionsnavn for dit udtryk og kompletterede udtrykket til en funktionsligning.

Vælg f(x)=x^2 på listen. Et dobbeltklik eller et tryk på Redigér-knappen viser dig et dialogvindue. Her har du adgang til mange valg. Lad os omdøbe funktionen og flytte plottet 5 enheder nedad. Ændr funktionsligningen til

    parabola(x)=x^2-5

Vælg en anden farve for plottet ved at bruge Farve-knappen. Tryk endelig på O.k. så vil dine ændringer få virkning i koordinatsystemet.

Alle ændringer kan fortrydes indtil du trykker på O.k. i dialogen Redigér plot.