# Indstilling af &kdevelop;

&kdevelop; er en meget kraftig og fleksibel IDE som kan skræddersys på mange måder til dine behov. For at indstille KDevelop, vælges Opsætning Indstil KDevelop.... Dette bringer indstillingsdialogen frem. Den består af et markeringsvindue i venstre side og indstillingsdialogen i højre side. Indholdet varierer afhængigt af det indstillingspunkt du valgte.

Vælg er indstillingspunkt

Vi vil diskutere disse indstillinger i en anden rækkefølge, opdelt i hovedemnerne Generel indstilling, Indstilling af dokumentation og Avanceret indstilling hvilket giver en mere intuitiv læsning.

Hvis du ønsker at slå et bestemt indstillingspunkt op, så brug et af følgende link.

- Generelt
- Plugin
- Kildeformatering
- Ny fil-guide
- Brugergrænseflade
- Editor
- Forkortelser
- Værktøjer-menu
- Eksterne værktøjer
- Dokumentation
- Kodestumper
- Filvælger

## Generelle indstillinger

Generel indstilling drejer sig om de mere almindelige opgaver af at skræddersy &kdevelop; som følger:

- Generel opsætning

- Valg af brugergrænsefladen

- Kilderedigeringsopgaver

  - Valg ef editor

  - Valg af kildeformateringsstil

  - Opsætning af værktøj for kodestumper

- Indstilling af filvælgeren

### Generel opsætning

Den Generelle indstillingsdialog tillader dig at definere nogen basal &kdevelop;-opførsel som sjældent ændres i dagligt arbejde. Dette drejer sig om:

- Generelle projekttilvalg såsom

  - at definere en standard overmappe &kdevelop; skal bruge til nye projekter.

  - at afgøre om du ønsker at &kdevelop; skal automatisk indlæse projektet du sidst arbejdede på.

- Valg af en skrifttype for de mest almindeligt brugte vinduer til uddatavisning, nemlig

  - Besked uddatavisningen &kdevelop; bruger til at kommunikere ⪚ kompileringsfremskridt, og

  - Program uddatavisningen som vil vise fejl- og tilstandsinformation angående et kørende program.

- Nogen almindelig opførsel angående de viste linjer i Besked uddatavisningens vindue, nemlig

  - Om lange linjer skal ombrydes, og

  - om mappeindgangs og udgangsbeskeder udstedt af `Make` skal vises.

- detaljeniveauet af beskeder angående kompileringsprocessen vist i Besked uddatavisningens vindue.

Den generelle indstillingsdialog

### Indlæs sidste projekt ved opstart

Markér dette hvis du ønsker at fortsætte med at arbejde på dit sidste projekt. Dette vil få &kdevelop; til automatisk at indlæse dette projekt når der startes. Det vil sædvanligvis blive vist i den tilstand du efterlod det da du sidst arbejdede på det så du kan gå i gang med det samme.

### Standard-projektmappe

Som standard bruger &kdevelop; en fælles overmappe for alle nye projekter. Indtast den absolutte sti for denne fælles mappe i feltet eller vælg den ud fra din mappestruktur. &kdevelop; vil placere de nye projekter her som en undermappe.

Du kan naturligvis ændre mappestien for et nyt projekt på det tidspunkt du sætter det op med Programguiden.

### Skrifttype for beskeduddata vinduet

For at vælge en passende skrifttype for beskeduddatavisningens vindue klikkes på Vinduesskrifttype-knappen der viser den for øjeblikket valgte skrifttype (den siger Luxi Sans i illustrationen ovenfor). &kde;'s standard Vælg skrifttype dialog vil komme frem og herfra kan du vælge den skrifttype du ønsker skal bruges.

Ved første opstart initialiserer &kdevelop; denne skrifttypeindstilling til at være den standardskrifttype der er blevet indstillet for din &kde;-bruger. Denne indstilling er fast, så hvis du ændrer Indstillinger Udseende & Temaer Skrifttyper i kontrolcenteret, vil dette ikke påvirke denne &kdevelop; indstilling. Du vil eksplicit skulle vælge skrifttype igen for at ændre Besked uddatavisnings skrifttype.

### Tekstombrydning

Som standard vil &kdevelop; bryde lange linjer i Besked uddatavisningens vindue, så værdifuld information ikke nemt bliver overdet. I visse tilfælde vil dette føre til rod med lange beskedlister. Fjern afkrydsningfeltets mærke hvis du ikke ønsker at lange linjer skal brydes.

Der er en anden måde at ændre linjebrydning. Klik blot i Besked uddatavisningens vindue og markér/afmarkér Tekstombrydning-indgangen i menuen som vil komme frem.

### Mappenavigeringsbeskeder

`Make`-værktøjet vil sædvanligvis vise beskeder såsom Entering directory, eller Leaving directory når det skifter mellem de mapper det arbejder i for øjeblikket. Da dette roder i beskedlisten i Besked uddatavisningens vindue, undertrykker &kdevelop; disse beskeder som standard. Markér afkrydsningsfeltet hvis du ønsker at protokollere hvilke mapper `Make` arbejdede i.

Ændringer i denne indstilling vil kun påvirke behandlingen af nye beskeder. Gamle mappenavigationsbeskeder vil blive holdt synlige når du slår denne funktion fra.

### Oversætteruddata

&kdevelop; forbehandler beskederne som Besked uddatavisningens vindue modtager under byggeprocesser for at filtrere overflødig information bort. Du kan kontrollere detaljeniveauet &kdevelop; vil vise ved at bruge radioknapperne i dette felt.

Meget kort

- Viser kun advarsler, fejl og filnavnene som bliver kompileret.

Kort

- Undertrykker alle kompiler-flag og formaterer uddata til at være mere læseligt.

Fuld

- Viser alle uddatabeskeder uændret.

Der er en anden måde at ændre detaljeniveauet for uddata fra kompileren. Højreklik blot i Besked uddatavisningens vindue og vælg et passende detaljeniveau fra menuen der kommer frem.

### Skrifttype for programmers uddatavisning

Program uddatavisningens vindue bruges til at vise fejl- og tilstandsinformation for programmer der køres inde fra &kdevelop;. Disse er informationer som programmerne sædvanligvis sender til konsollen når de køres normalt. På denne måde behøver du ikke at forlade IDE når du tester det program du er ved at arbejde på.

For at vælge en skrifttype passende for Program uddatavisningens vindue klik på Vinduesskrifttype-knappen der viser hvilken skrifttype der bruges nu (den siger Luxi Sans i illustrationen ovenfor). &kde;'s standard Vælg skrifttype-dialog vil komme frem hvorfra du kan vælge den skrifttype der skal bruges.

Ved første start, initialiserer &kdevelop; denne skrifttype og sætter den til at være standardskrifttypen som din &kde;-bruger har indstillet. Denne indstilling holdes fast, så hvis du senere ændrer Indstillinger Udseende & Temaer Skrifttyper i Kontrolcentret, vil dette ikke påvirke dette valg af &kdevelop;'s skrifttype. Du vil skulle vælge en ny vinduesskrifttype eksplicit for Program uddatavisningen.

### Valg af brugergrænsefladen

Som allerede sagt i kapitlet Tilgængelige brugergrænseflade-tilstande er der fire forskellige måder &kdevelop;'s arbejdsområde kan sættes op, nemlig:

- IDEA-vinduetilstand

- Underrammetilstand

- Fanebladstilstand

- Topniveautilstand

For at skifte tilstand for brugergrænsefladen, vælges Opsætning Indstil KDevelop... i menulinjen. Dialogen Indstil KDevelop dukker op, hvor du skal vælge Brugergrænseflade i træet til venstre. Dette bringer dig til indstillingssiden som vises til højre.

Vælg en brugergrænsefladetilstand

Vælg radioknappen for grænsefladestilstanden du vil skifte til, og klik derefter på O.k.

Glem ikke at genstarte &kdevelop; for at lade nogen af disse ændringer få virkning.

Når du vælger enten IDEAl vinduestilstand eller Fanebladssider tilstanden vil to indstillingsafsnit mere blive tilgængelige: Brug faneblade og Brug luk ved svævning. Disse tillader at indstille under hvilke omstændigheder faneblade vil blive vist over dokumentvinduerne og om du kan lukke dokumentet ved at klikke på fanebladsikonen.

I IDEAl vinduestilstand er der kun et til indstillingsafsnit, Værktøjsvisningens faneblads-layout som effektivt tillader at vælge mellem forskellige størrelser af værktøjsvisningens faneblade, som omgiver hovedarbejdsområdet i denne tilstand.

### Indstilling af dokumentationens visning af fanebladslinje

I IDEAl og fanebladssider-tislandene vil der være navngivne faneblade for oven i dokumentvinduerne som standard, så du kan nemt vælge forskellige dokumenter med et klik med &LMB;. Hvis du foretrækker at sørge for mere plads for dokumentets vinduer i &kdevelop;'s hovedarbejdsområde, kan du ændre en anden opførsel i indstillingsafsnittet Brug faneblade.

Altid

- Dette er standarden — vis et faneblad der består af en ikon og dokumentets navn for oven i ethvert dokumentvindue i &kdevelop;'s hovedområde.

Når der er mere end én

- Vis ikke et faneblad når der kun vises et dokument. Hvis der er mere end et dokument, vil &kdevelop; imidlertid vise en tilsvarende fanebladslinje som i Altid-afsnittet ovenfor. Du vil måske ønske at vælge denne tilstand hvis du arbejder på et enkelt dokument for det meste af tiden, da dette giver mere lodret plads.

Aldrig

- Vis aldrig noget dokuments faneblad. Du vil måske foretrække denne tilstand hvis du sjældent bruger musen til at skifte mellem dokumenter. Det giver mere lodret plads for alle dokumentvinduer. For at vælge et andet dokumentvindue eller for at lukke et, bruges &kdevelop;'s Vindue-menu.

### Opsætning af at lukke et dokument ved at klikke på dets faneblad

Hvis du indstillede &kdevelop; til at vise dokumentfanebladslinjen, enten altid eller når mere end et dokument vises i hovedarbejdsområdet, kan du give tilføje funktionalitet til fanebladene udover deres evne til dokumentvalg. Brug indstillingsafsnittet Brug luk ved svævning til dette.

Nej

- Dette er standardopførslen. Ingen ekstra funktionalitet er tilføjet fanebladene. De kan kun bruges til at vælge dokumentvinduer ved klik med &LMB;.

Ja

- Hvis du valgte denne radioknap, vil &kdevelop; tillade dig at lukke et dokumentvindue ved et klik med &LMB;. Brug musen til at pege på den lille ikon på den venstre kant af fanebladet. Den vil så ændres til et lukkesymbol. Klik så med &LMB; på dette ændrede symbol, så vil &kdevelop; lukke det tilsvarende dokumentvindue.

Ja, forsinket

- Hvis denne radioknap er valgt, vil &kdevelop; tillade at lukke et dokumentvindue som vist i Ja-tilfældet ovenfor. Ikonen vil imidlertid ikke blive ændret med det samme, men der vil være en kort forsinkelse før lukkeikonen dukker op.

### Indstilling af værktøjslinjens faneblads-layout

Indstillingsafsnittet Værktøjsvisningen faneblads-layout vil kun være tilgængeligt i IDEAl tilstand. Brug disse radioknapper til opsætning af udseendet af værktøjsvisningens faneblade som omgiver hovedarbejdsområdet i denne tilstand.

Ikoner

- Hvert faneblaf vil kun vise en ikon. Hvis den tilknyttede værktøjsvisning vises, vil fanebladet blive åbnet og en beskrivende tekst for denne værktøjsvisning vil blive vist. Du vil måske ønske at bruge denne tilstand hvis du arbejder med en skærm med begrænset opløsning.

  Ikonerne er imidlertid ikke særligt beskrivende. Hvis du ønsker at finde ud af hvilken værktøjsvisning der er knyttet til hvilket faneblad, så peg på det med musen og vent et sekund. Et kort værktøjsvink vil så dukke op med værktøjsvisningen navn.

Tekst

- Dette er standardværktøjsvisningens fanebladsvisningstilstand. Hvert faneblad viser navnet på sin tilknyttede værktøjsvisning.

Tekst og ikoner

- Hvis standardteksten i værktøjsvisningen ser for flad ud og du arbejder på en skærm med høj opløsning, vil du muligvis ønske at vælge denne radioknap. Det vil få navnet på den tilknyttede værktøjsvisning til at blive vist på hvert faneblad plus en ikon til venstre for den, hvilket gør det nemmere at skelne mellem fanebladene. Se illustrationen Foldede værktøjsvisnings-faneblade nedenfor for et eksempel.

### Foldede værktøjsvisningfaneblade

Hvis du valgte IDEAl-tilstandens værktøjsvisningsfaneblade til at vise tekster (med eller uden tilhørtende ikoner) behøver du ikke at bekymre dig om at bliver skjult bagved et eller andet værktøjsvisningsvindue. Hvis et af de nederste vinduer optager mere plads end der er til at vise alle (lodrette) faneblade, vil de blive foldet rundt som denne illustration viser:

Værktøjsvisningens faneblade foldet til ikke at blive skjult bag et andet vindue

Det aktive værktøjsvisningsvindue skal vises fast (ikke-overlappende tilstand), og dele arbejdsområdet med de andre vinduer, for at påtvinge sådan fanebladsfoldning. Tryk på den lille firkant i vinduets kant for at opnå dette som vist i eksemplet.

### Valg af editor

&kdevelop; tillader dig at vælge din foretrukne teksteditor. Markér Editor-indgangen i venstre side af markeringstræet i Indstil KDevelop-vinduet. Følgende dialog vil så blive vist i højre side.

Vælg en editor

For at vælge en ny editor, klikkes på pilen i listefeltet der dropper ned. Afhængig af de editor-partgrænseflader din udgave af &kde; har kompileret, vil du blive givet en liste af editorer du kan vælge fra (se Vigtigt noten nedefor om dette). Klik på den editor du foretrækker og klik på O.k. For øjeblikket er der tre muligheder:

Indlejret avanceret teksteditor

- Dette er &kde;'s standard Kate editor-part.

Indlejret vim-komponent

- Dette giver udseende og fornemmelse på basis af Linux' vi editor.

  - Du skal have et passende Vim-program installeret. Kig på hjemmesiden KVim for mere information.

  - Du behøver yderligere at indstille KParts Vim-komponenten i &kde;'s kontrolcenter (KDE komponenter Vim komponent indstilling) før du kan bruge den.

Qt Designer baseret teksteditor

- Dette er den editor Qt sørger for i sin Designer komponent.

Disse editor-grænseflader er fuldt integreret &kdevelop;' IDE-begreb. Specielt muligheden for at springe hen til den kildekodelinje der giver problemer ved blot at klikke på en fejlbesked i Besked uddatavisningens vindue, er der sørget for.

Ændring af editor vil ikke påvirke allerede åbne filer. Der er to måder at gå videre på. Enten luk alle åbne tekstvinduer og åbn dem igen en ad gangen. Eller luk hele projektet og åbn det igen. Vinduerne vil så automatisk åbne i den nye teksteditors grænseflade.

KDevelop lader dig bruge editorgrænseflader som er registreret af &kde; og som sørger for en KatePart-grænseflade. Hvis du mangler et af valgene vist ovenfor, så kontrollér din &kde;-installation for om den tilsvarende KPart er korrekt installeret.

### Valg af kildeformateringsstil

&kdevelop; formaterer automatisk en kildetekst i en prædefineret stil. Denne stil er meget indstillelig.

Funktionen til reformatering af kilden er for øjeblikket kun tilgængelig for C, C++, og &Java;. Specielt kan du ikke bruge den til script-sprog som ⪚ PHP. Det er fordi &kdevelop; bruger astyle-programmet til at implementere denne funktion.

For at indstille en specifik formateringsstil, vælges Opsætning Indstil KDevelop... fra menulinjen. Brugerindstil KDevelop dialogen vil komme frem, hvor du skal vælge Kildeformatering i træet til venstre. Dette vil vise en serie af tre indstillingsdialogfaneblade til højre, nemlig en Generel formatering opsætning, a Indrykningsstil opsætning, og en Anden formatering opsætning.

Enhver ændring af stil anvendes kun på ny tekst. Hvis du ønsker at ændre formateringsstil for en allerede eksisterende kildetekst må du eksplicit bruge Redigér Omformatér kilde-kommandoen.

Det nøjagtige resultat af disse stilformateringsdefinitioner afhænger af den editor du bruger. For øjeblikket er de fleste indstillinger skræddersyet til Kate editor-parten (den Indlejrede Avancerede Tekst Editor). Visse andre editorer (⪚ Qt-editoren) afhænger måske af deres egen opsætning. Du vil skulle eksperimentere i dette tilfælde for at finde ud af den nøjagtige virkning af den stil-opsætning der sørges for her.

Der kan være inkompatibiliteter mellem indstillingsstilens opsætning der sørges for her og den editor du bruger. I ekstreme tilfælde kunne det endda ødelægge dine filer. Sørg for at du har en sikkerhedskopi af dine kildefiler før du prøver denne opsætning med en editor der ikke er standard for KDE.

#### Generel formateringsopsætning

Generelt-fanebladet i Kildeformaterings-dialog lader dig vælge en ud af fem prædefinerede kildeformat-stiler.

Generel opsætning af kildeformat-stil

Et formateret eksempel på kilde vil blive vist i feltet til højre. Hvis ingen af de prædefinerede stiler passer dig, kan du klikke på radioknappen Brugerdefineret for oven, og definere din egen kildeformateringstil i de andre to faneblade der så vil blive tilgængelige.

For øjeblikket er det kun de prædefinerede kildeformateringsstiler der vil blive demonstreret ved en eksempeltekst. Hvis du beslutter dig for at definere din egen stil, vil ingen eksempelvisning være tilgængelig. Du vil skulle eksperimenter på en egentlig kildetekst for at skræddersy opsætningen efter din smag.

#### Opsætning af indrykningsstil

Korrekt indrykning er en af hovedmetoderne til at øge læseligheden af en kildetekst. Hvis du vælger Indrykningsfanebladet i Formatering af kildekodedialogen, vil du blive præsenteret for en serie af valg for indrykningsformatering, grupperet i tre felter som følger.

Opsætning af indrykningsstil

#### Standard-opsætning

Det forudindstillede valg vil få kildeteksten til at ligne ANSI formateringsstil:

    namespace foospace
    {
      int Foo()
      {
        if (isBar)
        {
          bar();
          return 1;
        }
        else
          return 0;
      }
    }

#### Definition af indrykningsbredde og tegn

Radioknapperne grupperet i Udfyldningsgruppen definerer hvordan indrykninger i kildeteksten vil blive tegnet.

Brug tabulatorer

- Dette vil få editoren til at indsætte tab-tegn for hvert indrykningsniveau. Tab-bredden er prædefineret i opsætningen af editoren (8 eller 4 tegnsøjler sædvanligvis). Brug Opsætning Indstil editor... til at omdefinere det.

  Den egentlige procedure for defintion af tab-bredde afhænger af den editor du valgte i Valg ef editor indstillingstrinnet. Du vil skulle slå op i den tilsvarende editors hjælp for at find ud af det.

Brug mellemrum

- Hvis du vælger denne radioknap, vil editoren indtaste et antal mellemrum for hvert indrykningsniveau. Ændr antallet fra standarden på 2 til den indrykningsbredde du foretrækker.

#### Indrykkede entiteter

Dette definerer hvilke af (C/C++) entiteterne der vil blive formateret med en ekstra indrykning udover det nuværende indrykningsniveau.

Som standard er det kun navnerum og etiketter der bliver ekstra indrykket. Du vil måske ønske at eksperimentere med forskellige indstillinger for at skræddersy disse ekstra indrykninger efter din smag.

#### Fortsættelse

Indstillingerne grupperet her anvendes på de tilfælde hvor kildeformateringen automatisk ombryder lange kildelinjer. Der er to specialtilfælde der tages hensyn til, nemlig at i dybe indrykninger skal der være nok plads til at kilde og betingelser kan få et ekstra indrykningsniveau så de fortsætter med at stå tydeligt frem.

Dette gælder kun statisk tekstombrydningstilfalde hvor en fast maksimal linjebredde bruges i kildeteksten. Hvis du sætter din editor op til dynamisk kun at ombryde lange linjer i visningen (hvilket er muligt i Kate editor-parten) vil virkningerne af disse indstillinger sædvanligvis ikke ses.

Maksimum i udsagn

- Denne indstilling begrænser den maksimalt mulige indrykning for fortsættelsen af linjer, så der er nok plads tilbage til at teksten er læsbar. Ingen fortsættelse af linjer vil nogensinde blive indrykket udover antallet af søjler du vælger i dette felt.

  Som standard er det sat til 40 tegn (det halve af en standardside på 80 tegn). Du vil måske ønske at øge denne værdi på grund af bredere papir (f.eks. hvis du bruger landskabsudskrift for dine kilder). Eller mindske værdien fordi du ønsker at have en større margin for din udskrift.

Minimum i betinget

- Betingede eller kilde der ⪚ følger en tilknytningsoperator skal sædvanligvis have en ekstra indrykning på fortsættelseslinjer for at teksten skal være læsbar. Mængden af denne ekstra indrykning defineres her.

  Standarden er sat til To gange det nuværende hvilket betyder at fortsatte betingede vil få et ekstra indrykningsniveau på den standard indrykningsstørrelse du valgte i Udfyldning-gruppen. Du kan ændre denne ekstra indrykning til en anden fast bredde (inklusive nul) ved brug af pilene eller ved at indtaste værdien direkte.

#### Anden opsætning af formatering

Anden opsætning af kildeformateringsstil

#### Kontrol af placering af parenteser

Radioknapperne (noget misvisende) Parentes-grupper kontrollerer positionen af blokafgrænsningsparenteser i en (C/C++) kildetekst. Der er tre muligheder ud fra hvilke du kan vælge.

Brud

- Dette indsætter et linjebrud før hver åbningsparentes. Begge afgrænsende parenteser for en vilkårlig blok vil blive puttet på samme indrykningsniveau som blokkens hovedudsagn.

      namespace foospace
      {
        int Foo()
        {
          if (isBar)
          {
            bar();
            return 1;
          }
          else
            return 0;
        }
      }

Tilknyt

- Dette vil holde åbningsparentesen for en blok på linje med blokhovedets udsagn. Afsluttende parenteser vil være på samme indrykningsniveau som blokkens hovedudsagn. else for et if udsagn vil blive holdt på linje med de afsluttende parenteser for den foregående blok.

      namespace foospace {
        int Foo() {
          if (isBar) {
            bar();
            return 1;
          } else
            return 0;
        }
      }

Linux-stil

- Dette er et kompromis mellem stilerne på listen ovenfor. Funktionelle blokafgrænsningsparenteser vil blive puttet på ekstra linjer. Parenteser der åbner en blok i et betingelses- eller løkke-udsagn vil blive holdt i linje.

      namespace foospace
      {
        int Foo()
        {
          if (isBar) {
            bar();
            return 1;
          } else
            return 0;
        }
      }

#### Kontrol af ekstra mellemrum

Som standard minimerer &kdevelop; brugen af mellemrum i kildetekster.

    if (isBar(fooArg)==barValue)

Du vil måske øge læsbarheden hvis du tvinger kildeformateringen til at indsætte ekstra mellemrum på specielle steder.

Tilføj mellemrum rundt om parenteser

- Det der rent faktisk menes er at tilføje mellemrum omkring den tekst der puttes ind i parenteserne. Dette øger læsbarheden af funktionsargumenter og betingede.

      if ( isBar( fooArg )==barValue )

Tilføj mellemrum omkring operatorer

- Dette vil putte mellemrum omkring tilknytnings- og sammenligningsoperatorer for at øge læsbarheden.

      if (isBar(fooArg) == barValue)

#### Kontrol af formateringen af en-linjes konstruktor

Der er nogle få tilfælde hvor du ikke ønsker at kildeformateringen skal opdel en lang linje. For C/C++ kode kan dette kontrolleres her.

Behold en-linjes udsagn

- Dette holder en-linjes udsagn sammen i visse situationer, selv om de går udover en fast maksimal linjelængde.

Behold en-linje blokke

- Dette holder en-linjes blokke sammen i visse situationer, selv om de går udover en fast maksimal linjelængde.

### Opsætning af værktøjet for kodestumper

Når der redigeres i &kdevelop; kan du ofte opbevare brugte dele af kode som Kodestumper. For at indstille mulighederne med kodestumper vælges Opsætning Indstil KDevelop... i menulinjen. Dialogen Indstil KDevelop dukker op, hvor du skal vælge Kodestumper i feltet til venstre. Dette bringer dig til følgende indstillingsdialog som vises til højre:

Indstilling af værktøjet for kodestumper

### Aktivér forhåndsvisning af kodestump

Markér Vis kodestumpens tekst som værktøjsvink hvis du ønsker at vie den opbevarede tekst som et værktøjsvink, når du holder musemarkøren titlen på kodestumpen.

### Arbejde med kodestumpsvariabler

Kodestumper-værktøjet tillader en variabel tekst på prædefinerede steder nårsomhelst du indsætter en kodestump i en fil. For at opnå dette har Kodestumper sin egen variabel mekanisme. Du kan indstille dens opførsel i Variabler-gruppen.

Afgrænser

- Kodestumper-værktøjet adskiller variabler i teksten ved at omgive variabelnavnet med specielle afgrænsersymboler. For at bruge dine egne afgrænsningssymboler, kan det prædefinerede $-tegn ændres i Afgrænser-feltet.

Inputmetode for variabler

- - Enkelt dialog for hver variabel indenfor en kodestump – vil få en adskilt dialog frem for hver variabel som værktøjet finder når den valgte kodestump indsættes.

  - En dialog for alle variabler indefor en kodestump – vil få en fælles dialog frem hvor brugeren skal udfylde værdierne for alle variabler før kodestumpen vil blive indsat

### Indstilling af filvælger

&kdevelop; sørger for en Filvælger-plugin som, når den bliver indlæst ved opstart, tillader at navigere til en vilkårlig fil eller mappe på systemer.

Filvælgeren (IDEAl-tilstand)

Filvælgerens opførsel kan indstilles.Vælg Opsætning Indstil KDevelop... i menulinjen. Dialogen Indstil KDevelop dukker op, hvor du skal vælge Filvælger i feltet til venstre. Dette bringer dig til følgende dialog som vises i højre side:

Indstilling af filvælger

### Indstilling af værktøjslinje

Der er en værktøjslinje foroven i Filvælgeren som kan indstilles som sædvanligt i Værktøjslinje-gruppen.

### Tilføj en handling til værktøjslinjen

1. Vælg et punkt i listen til højre Valgte handlinger hvorefter de nye handlinger skullevære indsat.

2. Vælg den handling der skal indsættes i listen til venstre Tilgængelige handlinger.

3. Klik på den øverste (højre) pil mellem de to lister.

   Handlingen vil blive fjernet fra listen afTilgængelige handlinger og indsat i listen af Valgte handlinger under det valgte punkt.

### Fjern en handling fra værktøjslinjen

1. Vælg punktet der skal fjernes i listen i højre side Valgte handlinger.

2. Klik på den nederste (venstre) pil mellem de to lister.

   Det valgte punkt vil blive fjernet fra listen af Valgte handlinger og puttet tilbage i listen af Tilgængelige handlinger.

### Omarrangér handlingerne på værktøjslinjen

1. Vælg handlingen der skal flyttes i listen til højre Valgte handlinger.

2. Klik på op- eller ned-pilen til højre for denne liste.

   Det valgte punkt vil blive flyttet op eller ned på listen af Valgte handlinger.

### Definition af hvornår indhold skal ændres

Opdatering af indholdet i Filvælger-vinduet tager tid og ressourcer, især når der skiftes til en anden mappe. Derfor er Filvælgeren som standard sat op på en sådan måde at dens indhold kun ændres når der bedes om det, &ie; når du vælger en anden mappe eller når du eksplicit ønsker at opdatere dens indhold.

Klik på Genindlæs-knappen i værktøjslinjen for at opdatere indholdet af Filvælgeren. Denne værktøjslinjeknap er imidlertid ikke til stede som standard. Du skal først indsætte den der.

Du kan indstille Filvælgeren til at reflektere visse ændringer i dit arbejde med det samme. Indstillingerne i Auto-synkronisering-gruppen af indstillingsdialoge er ansvarlige for dette.

Når et dokument bliver aktivt

- Hvis du afkrydser dette felt, vil indholdet i Filvælger-vinduet blive opdateret hver gang du går til et andet allerede åbent dokument, ⪚ når du klikker på det tilsvarende redigeringsvindue i IDEAl-tilstand. Om nødvendigt vil Filbælgeren skifte til mappen som filen tilhører og opdatere visningen til at vise det egentlige indhold der.

Når et dokument åbnes

- Hvis du afkrydser dette felt, vil indholdet i Filvælger-vinduet blive opdateret hver gang et dokument bliver åbnet, ⪚ med Fil Åbn-menuen. Om nødvendigt vil Filbælgeren skifte til mappen som filen tilhører og opdatere visningen til at vise det egentlige indhold der.

Når en filvælger bliver synlig

- Hvis du afkrydser dette felt, vil indholdet i Filvælger-vinduet blive opdateret når den bliver synlig igen. Om nødvendigt vil Filbælgeren skifte til mappen som filen tilhører og opdatere visningen til at vise det egentlige indhold der.

Du kan frit kombinere disse indstillinger for at skræddersy aktualiseringsopførslen af Filvælgeren efter din smag.

### Kontrol af historikken for kombinationsfelterne

Der er to kombinationsfelter foroven og forneden i Filvælgerens indholdsvindue som kontrollerer amppen der skal vises (øverste kombinationsfelt) og filtrene der skal anvendes på filvisningen (nederste kombinationsfelt). En historik af de mest nylige indstillinger beholdes i indtastningsfeltet for hvert kombinationsfelt. Du kan indstille antallet af historik-indgange som følger.

Husk steder

- Indtast det maksimale antal mappevalg det øverste kombinationsfelt skal huske.

Husk filtre

- Indtast det maksimale antal filterdefinitioner det nederste kombinationsfelt skal huske.

### Kontrol af hvad der skal huskes mellem sessioner

Som standard er Filvælgeren sat op så den viser den sidste session igen ved næste opstart af &kdevelop;. Du kan ændre denne opførsel i Session-indstillingsgruppen.

Hvis &kdevelop; blev automatisk genstartet af KDE's sessionhåndtering vil ændringer af disse indstillinger ingen virkning have. I dette tilfælde vil sted- og filterindstillinger fra den sidste KDE-session altid blive genoprettet.

Genopret sted

- Fjern mærket fra afkrydsningsfeltet hvis du ikke ønsker at det viste sted skal huskes mellem sessioner.

  Hvis du valgte en af opdatér automatisk indstillingerne vil det viste sted muligvis blive ændret automatisk uanset hvad der er blevet husket fra nylige sessioner.

Genopret filtre

- Fjern mærket fra afkrydsningsfeltet hvis du ikke ønsker at de anvendte filtre skal huskes mellem sessioner.

### Indstilling af Ny fil-guide

(... endnu ikke skrevet ...)

## Indstilling af dokumentationen

&kdevelop; indeholder en meget kraftig dokumentationsfacilitet som sørger for adgang til adskillig slags ekstensiv dokumentation. ⪚ i IDEAl-tilstand finder du et Dokumentationsfaneblad i højre kant af arbejdsområdet.

&kdevelop;'s dokumentationsvinduet (IDEAl-tilstand)

&kdevelop; skal have indlæst Dokumentation-plugin for at kunne vise dokumentationsvinduet. Se Plugin-værktøjer-afsnittet for mere info.

Du kan indstille indholdet af dette dokumentationstræ hvis du vælger Opsætning Indstil KDevelop... i menulinjen. Dialogen Indstil KDevelop dukker op, hvor du skal vælge Dokumentation i feltet til venstre.

Den viste indstillingsside viser en serie af indstillingsdialoger som fanebladsider, nemlig:

- Dokumentationssamlinger
- Fuld tekstsøgning
- Andre

### Opsætning af dokumentationssamlinger

Opsætningen af dokumentationsindstillingerne er opdelt i en række af dokumentationssamlinger, der hver især giver adgang til dokumentationsfilerne i et eller andet unikt format og indholdstype. Disse opsætninger kontrollerer hvilke dokumentationsindgange der vil stå på listen i Indhold-siden i &kdevelop;Dokumentation funktionen og hvordan brugeren får adgang til dokumentationsdetaljer gennem indekserede og fuldtekstsøgninger.

Fanebladet Dokumentation giver en række indstillingssider som er ordnet lodret som en stak af indekskort. En side ad gangen åbner efter et klik på dens indekskorttitel.

- Qt dokumentationssamling
- CHM dokumentationssamling
- Doxygen dokumentationssamling
- KDevelop TOC dokumentationsamling
- Devhelp dokumentationssamling
- Brugerdefineret dokumentationssamling

Indstilling af dokumentationssamlinger

#### Almindelig opsætning af dokumentationen

Alle indstillingssiderne på Dokumentation fanebladet bruger et almindelig layout. Du finder den tilgængelige dokumentationsliste på den åbne side til venstre og et sæt knapper til højre.

#### Knapper til ændring af dokumentationsliste

Der er tre knapper til rådighed til at vedligeholde indholdet af dokumentationsopsætningssiderne:

Tilføj

- Åbner en Dokumentationssamlingsegenskaber-dialog, som vist herunder, hvor du kan ændre kildeplaceringen af dokumentationen der skal tilføjes og hvor du også kan navngive den.

Redigér

- Åbner en Dokumentationssamlingsegenskaber dialog, som vist herunder, hvor du kan ændre kildeplaceringen af dokumentationen allerede valgt på listen og omdøbe den.

Fjern

- Fjerner den valgte dokumentationsindgang fra listen.

  Indgangen bliver fjernet kun fra listen. Den egentlige dokumentationskilde bevares. Du skal bruge en anden metode for at fjerne den eksplicit.

Tilføjelse eller ændring af en indgang til dokumentationen.

Knappen til højre for Sted feltet, åbner en mappedialog, hvis indgange normalt bliver filtreret i henhold til den valgte indstilingssides filtype.

Titelfeltet er ikke altid tilgængeligt. Det afhænger af dokumentationstypen.

#### Dokumentationstræstruktur

Hver dokumentationsindstillingsside viser dokumentationsindgangene i en tabel med fire søjler.

TOC

- Hvis dette felt er afkrydset vises dokumentationsindgangen i Indholdsfortegnelsen i &kdevelop;s Dokumentationfunktion.

  Ved at fjerne afkrydsningen i TOC afkrydsningsfeltet, fjerner skiftevis afkrydsningerne i Indeks og Søg, se herunder. Derfor kan du ikke have dokumentationssamlingsindgange indekseret men ikke vist i indholdsfortegnelsen.

Indeks

- Hvis dette afkrydsningsfelt er afkrydset, bygges der et internt indeks af denne dokumentationsindgang. Dette medfører hurtig adgang til dokumentationen vha. Indeks og (valgfrit) Finder siderne i &kdevelop; Dokumentationsfunktionen.

  Det interne indeks bygges første gang brugeren vælger Indekssiden. Dette gør første tilgang til indekset temmelig langsom fordi indekset skal læses fra disken og derefter lægges i cache.

  Alle følgende indekssøgninger derimod, vil benytte denne cache og derfor virke markant hurtigere.

Søg

- Hvis dette afkrydsningsfelt er markeret, bliver indholdet af denne dokumentationsindgang inkluderet i fuldtekstsøgestien i Søgesiden i &kdevelop;s Dokumentationfunktion.

  &kdevelop; benytter htdig-programsamlingen til at udføre fuldtekstsøgninger. Denne søgning udføres i et internt indeks som htdig-maskineriet er nødt til at bygge for det kan bruges.

  En ændring i Søg-afkrydsningsfeltet har dermed først effekt på søgninger efter du har bygget indekset på ny, i &kdevelop;s Dokumentationfunktion.

Titel

- Dette er navnet på dokumentationsindgangen som den vil blive vist i Indhold-sfortegnelsen i &kdevelop;s Dokumentationfunktion.

I tidligere udgaver af &kdevelop; var det tilladt at vælge at dokumentationsindgange kunne vises forskelligt for hvert enkelt projekt. Dette er ikke længere muligt.

#### Qt-dokumentationssamlinger

På denne indstillingsside indstilles al &Qt;-dokumentation.

Opsætning af &Qt;-dokumentationssamlinger

Normalt vil &kdevelop; udfylde denne ved sin første opstart. Den leder efter standarddokumentationsfiler, `*.xml`, eller `*.dcf`, i &Qt;'s installationskatalog. Tabellen til venstre giver en liste af de filer &kdevelop; fandt, med deres standardtitler.

Hvis du har en ikke-standardinstallation, vil der enten ingen information være overhovedet eller indgangene vil muligvis pege på forkerte steder (⪚ til en anden &Qt;-installation på dit system). Du kan justere indgangene ved brug af knapperne til højre for listefeltet.

&kdevelop; bruger titlerne fra &Qt;-dokumentationen. Derfor er Titelfeltet i Dokumentationssamlingerdialogen ikke tilgængelig.

Som standard vises ikke al &Qt;-dokumentation i Indholdsfortegnelsen i &kdevelop;s Dokumentationfunktion. Brug TOC-afkrydsningsfeltet i tabelindstilling for at vælge dokumentationen der skal vises.

Hvis du vil have noget specifikt &Qt;-dokumentation inkluderet i søgeindekset eller fuldtekstsøgning, så brug Indeks og Søg-afkrydsningsfeltet i tabelindstilling.

#### Opsætning af CHM-dokumentationssamlinger

På denne indstillingsside kan du samle dokumentation der følger &Microsoft;s CHM hjælpefilstandard.

Opsætning af &Microsoft;s CHM dokumentationsfiler.

Som standard er denne indstillingsside, som vist ovenfor, tom. Du kan tilføje nye indgange ved at bruge knapperne til højre for listen. &kdevelop; filtrerer `*.chm`-filer i mappedialogerne der hører til Tilføj og Redigér-knapperne.

For mere information om &Microsoft;s `*.chm`-filformat, se ⪚ PHP: Dokumentation - Udvidet CHM format på http://de2.php.net/docs-echm.php.

#### Dokumentation genereret af doxygen

På denne indstillingsside opsættes al API-dokumentation genereret af &doxygen;.

Opsætning af Doxygen-genereret API-dokumentation.

Kort sagt dokumenterer en API-grænsefladen til visse biblioteksfunktioner. API-dokumentation på denne side skal laves af det eksterne &doxygen;-værktøj.

&doxygen;-generet API-dokumentation, består af en samling `html`-filer, der starter med `index.html`. Derudover kan der eksistere `tag`-filer som indeholder information om hvordan der linkes til eksisterende API-dokumentation. Derfor leder &kdevelop; efter `index.html` og `*.tag`-filer når der søges efter &doxygen;-genereret API-dokumentation.

Der antages nogle strukturelle begrænsninger når der søges efter &doxygen;-genereret API-dokumentation. Kataloget hvori `index.html`-filen ligger, skal indeholde underkataloger med adskilte dokumentationssamlinger. Hver af disse underkataloger antages at indeholde en `.tag`-fil og et `html/` underkatalog.

Du kan kaste et blik på `$KDEDIR/share/doc/HTML/en/kdelibs-apidocs` for et eksempel på et sådan &doxygen; API-documentationslayout.

Det ældre &kde; KDoc genererede API-format er ikke længere direkte understøttet. Hvis du stadig vil bruge den slags dokumentation, kan du tilføje det på Brugerdefineret documentationsamlinglssiden.

&kdevelop; vil have indsat et link til de nuværende &kde;-bibliotekers API, hvis de ellers blev fundet på installationstidspunktet. Der er flere måder for &kdevelop; at finde ud af det:

- Enten gav du `configure` kommandoen `--with-kdelibsdoxy-dir` flaget da du kompilerede &kdevelop; (se Hvordan man får fat på en KDevelop API dokumentation-kapitlet).

- Eller `configure` kommandoen fandt automatisk en &doxygen; genereret &kde;-biblioteker API på et af de adskillige standardsteder den kender til.

- Eller som sen sidste udvej `$KDEDIR/share/doc/HTML/en/kdelibs-apidocs/` blev fundet ved første opstart af &kdevelop;.

Hvis &kdevelop; ikke fandt en gyldig &doxygen; genereret &kde;-API ved sin første opstart, vil listen med Doxygendokumentationssamlingen være tom.

Du kan tilføje dine egne API-dokumentationsindgange (⪚ fra dine aktuelle projekter) ved at bruge knapperne til højre. Hvis du vil inkludere dem i den indekserede og eller fuldtekstsøgning, så afkryds Indeks ellerSøg afkrydsningsfeltet i tabelindstilling.

&kdevelop; bruger titelinformationen fra `index.html`. Derfor er Titelfeltet i Dokumentationsamlingsdialogen ikke tilgængelig.

&kde;-systemet sørger for mere API-dokumentation end kun &kde;-bibliotekernes API. Du vil få brug for yderligere grænsefladeinformation hvis du ønsker ⪚ at inkludere &kate;-parten i dine programmer. For denne &kate;-part-API for eksempel, vil du skulle kompilere og installere &kde;'s basisbibliotekernes API fra kilderne (ved brug af `make apidox` og `make install` kommandoerne i `kdebase`s kilder) og så tilføje en indgang til Doxygen dokumentationssamlingslisten sådan her:

Tilføjelse af &kde;'s basis-API til listen

(Du skal naturligvis erstatte `/home/dev/mitkde-system/`-kataloget i Stedfeltet, med stien til din egen &kde;-installation.)

Du er nødt til også at lægge dit nuværende projekts API ind i Doxygendokumentationssamling. I tidligere &kdevelop;udgaver lagde det ind i dokumentationen for hvert enkelt projekt. Dette er ikke længere understøttet.

#### Håndtering af struktureret dokumentation (KDevelopTOC-filer)

Hoveddelen af &kdevelop;'s dokumentationstræ sørger for umiddelbar adgang til struktureret dokumentation, lokal så vel som ekstern. Du kan indstille dette i KDevelopTOC dokumentationssamling-fanebladet i Dokumentationsamlinger-indstillingssiden.

Sørger for KDevelopTOC-struktureret dokumentationsadgang

&kdevelop; kommer med en mængde foruddefinerede KDevelopTOC-filer som automatisk tilføjes i tabellen på installationstidspunktet. For at holde visningen overskuelig, er det kun de oftest brugte der makeres til visning. Hvis du vil kunne se andet dokumentation så afkryds TOC afkrydsningsfeltet i tabelindstilling.

KDevelopTOC-filer kan ikke indekseres så der kan udføres fuldtekstsøgning, fordi de normalt peger på en ekstern placering. På den anden side kan en `.toc`-fil få et manuelt defineret indeks, ved at bruge `<index>` mærket. Derfor vil Indeks afkrydsningsfeltet kun være aktiveret når &kdevelop; finder et `<index>` mærke i `.toc` -filen. (For mere information, se beskrivelsen herunder i &kdevelop; TOC Filer sektionen.)

Søg afkrydsningsfeltet i tabelindstilling vil altid være deaktiveret.

Du kan tilføje nye indgange ved at bruge knapperne til højre for listen. &kdevelop; vil filtrere `*.toc`-filer i mappedialogerne der hører til Tilføj og Redigér-knapperne.

Kun i ældre udgaver af &kdevelop; vil Fjern-knappen ikke ændre `*.toc`-filer på disken, så fjern-funktionen er sikker nu.

#### &kdevelop; Indholdsfortegnelsesfiler (TOC-filer)

Der er en særlig funktion knyttet til dette. For at illustrere det, følg disse skridt: I dokumentationstræet findes en indgang lige under &Qt;/&kde;-dokumentationen (⪚ KDE2 Udviklingsbog (kde.org)). Klik på plus-tegnet ved siden af den. Et træ vil blive åbnet hvor du hurtigt kan navigere til de følgende kapitler adskillige lag dybt, altsammen offline. Men hvis du vælger et af kapitlerne, vil &kdevelop; i mange tilfælde prøve at få adgang til en ekstern dokumentationsfil.

Rationalet bag dette er ikke kun at navigere ekstern dokumentation lokalt uden at spilde ressourcer på adgang til nettet, men også at give udvikleren nem og struktureret adgang til den ønskede dokumentation. Med de værktøjer der er til rådighed her, kan man få adgang til næsten al lokal eller ekstern dokumentation på en struktureret måde, selvom originalen er lagt fladt ud eller struktureret på en anden måde. Det eneste der behøves, er adgang til filer og/eller dele af filer, som kan vises med Konqueror.

Sådan struktureret adgang er gjort mulig ved brug af specielle indholdsfortegnelsesfilers, som er betegnet med `.toc` filnavneendelser. Enhver sådan af &kdevelop;'s TOC-filer indeholder en &XML;-struktureret beskrivelse af dokumentet der skal bruges.

#### Standardmappe for &kdevelop;'s TOC-filer

Da &kdevelop; blev installeret blev der normalt lagt en række prædefinerede `.toc`-filer ind i mappen `$KDEDIR/share/apps/kdevdoctreeview/tocs`. Disse er temmelig simple, strukturerede tekstfiler. Du kan studere dem med en teksteditor eller anden tekstvisningsfacilitet.

#### Basal struktur af &kdevelop;'s TOC-filer

header

- - `<!DOCTYPE kdeveloptoc>`
  - `<kdeveloptoc>`
  - (titel)
  - (basisadresse)
  - (indholdsstruktur)
  - (indeksstruktur)
  - `</kdeveloptoc>`

  Denne &XML;-struktur vil blive tolket af &kdevelop;'s Dokumentation-plugin for at indstille dokumentationstræets indhold og hjælpe brugeren med at navigere dokumentationen. Den indeholder al den nødvendige information til at vise titlet og få adgang til dokumentationsfilernes indhold.

titel

- - `<title>` (en titelstreng) `</title>`

  Dette er den titel som &kdevelop; vil vise på de basale niveauer i dokumentationstræet.

  Denne viste titel kan for øjeblikket ikke ændres af brugeren. Hvis du ønsker at en anden tekst skal vises, må ændre `<title>`-indgangen i `.toc`-filen manuelt.

basisadresse

- - `<base href="` (basisdokument &URL;) `"/>`

  Denne &URL; peger på stedet hvor alle filerne i denne dokumentation er. Den vil blive sat forud for hvert afsnits-&URL; i følgende indholdsstrukturliste. Så, hvis du ⪚ hentede en dokumentation fra en ekstern server, er alt du behøver for at vise filerne fra dette nye sted at ændre dets `<basis>`-&URL;.

indholdsstruktur

- - `<tocsect1 name="` (afsnittets titel) `" url="` (afsnittets &URL;) `">`
  - ...
  - `<tocsectn name="` (afsnittets titel) `" url="` (afsnittets &URL;) `"/>`
  - ...
  - `</tocsect1>`

  Al øvrig navigations og adgangsinformation er opbevaret i en række indlejrede `<tocsecti>` ... `</tocsecti>` par. Hvert i betegner det følgende indlejringsniveau ned til nummer n som vil svare til det endeligt viste dokumentationsafsnit.

  Enhver `<tocsecti>`-indgang skal have en `name="xxx"`-attribut tilknyttet (hvor "xxx" betegner den faktiske titelstreng). Dette vil blive vist som niveautitlen i dokumentationstræet. Det skal svare til et egentligt dokumentationsafsnit.

  Der kan være en `url=""`-attribut knyttet til ethvert i indlejringsniveau. Når brugeren klikker på et afsnit titel i dokumentationstræet vil &kdevelop; forsøge at få adgang til filen på det sted der peges på af den kombinerede basis- og afsnits-&URL;.

  `<tocsectn/>`-indgangen skal have en `url=""`-attribut under alle omstændigheder. Den endelige indlejrede `<tocsectn/>` kommer ikke i par men vil umiddelbart blive lukket af en `/` før `>`-parentesen.

  Enhver adresse kombineret af basis- og afsnits-&URL; skal pege på en tekstfil der kan fremvises. Sædvanligvis vil dette være en HTML-struktureret fil. Det er muligt at linke til ankermærker indenfor sådan en HTML-fil ved brug af standard # notation i formatet: `/base-url/section-url#anker-mærke`.

indeksstruktur

- - `<index>`
  - `<entry name="` (afsnittets titel) `" url="` (afsnittets &URL;) `"/>`
  - `</index>`

  Indeks er en flad liste af indeksindgange, titelpar og &URL;. Indeks er ikke påkrævet.

#### DevHelp-dokumentation

DevHelp dokumentation er en anden måde for struktureret dokumentationsadgang. Den bruger strukturerede tabeller af indholdsfiler betegnet med en `.devhelp`-endelse ligesom &kdevelop;'s TOC-filer for at få adgang til dokumentationen for GNOME 2 desktoppen.

Du kan kontrollere hvilke DevHelp-filer der skal være adgang til, på DevHelp dokumentationssamlingindstillingssiden.

Sørger for DevHelp dokumentation

#### Hvordan man får fat på DevHelp dokumentation

DevHelp-filerne kunne oprindeligt nås på hjemmesiden LiDN, men det synes ikke længere at være vedligeholdt et stykke tid nu. Mere nylig DevHelp-dokumentation er tilgængelig på hjemmesiden Nedtagning af DevHelp-bøger.

Når &kdevelop; installeres, vil det forsøge at finde alle `.devhelp`-filer i nogle standardplaceringer i systemet, ⪚ i underkatalogerne af `/opt/gnome/share/`. Til at begynde med markeres disse filer ikke til visning. Hvis du vil se anden dokumentation skal du afkrydse TOC-afkrydsningsfeltet i tabelindstilling.

Du kan tilføje nye indgange ved at bruge knapperne til højre for listen. &kdevelop; vil filtrere `*.toc`-filer i mappedialogerne der hører til Tilføj og Redigér-knapperne.

#### Opsætning af brugerdefinerede dokumentationssamlinger

Dette er til eget brug. Du kan tilføje stort set alle dokumentationsfiler her, forudsat at de kan vises med en &konqueror;-plugin.

Sørger for brugerdefineret dokumentation

Normalt er denne liste tom ved &kdevelop;s første opstart. Vi har lagt en indgang ind for at vise indgangsstrukturen.

Håndteringen er ligeud ad landevejen her. Brug knapperne til højre for listen for at tilføje, redigere eller fjerne dokumentationsindgangene. &kdevelop; vil ikke filtrere noget som helst i mappedialogen der hører til Tilføj og Redigér-knapperne.

Du skal eksplicit tilføje indgangene der skal vises i &kdevelop;s dokumentationsfunktion. Afkryds indgangens TOC afkrydsningsfeltet i tabelindstilling.

Brugerdefineret dokumentation kan hverken indekseres eller søges i. Derfor er Indeksx og Søg afkrydsningsfelterne ingen effekt, som vist herover.

### Opsætning af tekstsøgningsindekser

(... endnu ikke skrevet ...)

Opsætning af tekstsøgningsindekser

### Andre dokumentationindstillinger

(... endnu ikke skrevet ...)

## Avancerede indstillinger

(... endnu ikke skrevet ...)

### Indstiksværktøjer

(... endnu ikke skrevet ...)

### Forkortelser til ordkomplettering

(... endnu ikke skrevet ...)

### Tilføjelse af &kde;'s standardprogrammer til værktøjsmenuen

(... endnu ikke skrevet ...)

### Tilføjelse af eksterne programmer til menuerne

(... endnu ikke skrevet ...)

#### Tilføjer til værktøjsmenuen

(... endnu ikke skrevet ...)

#### Tilføjelse til Fil-sammenhængsmenu

(... endnu ikke skrevet ...)

#### Tilføjelse til mappesammenhængsmenu

(... endnu ikke skrevet ...)