# Arbejde med &kate;-editoren

## Overblik

&kate;-editoren er redigeringsområdet af &kate;'s vindue. Denne editor bliver også brugt af &kwrite;, og den kan bruges i &konqueror; til at vise tekstfiler fra din lokale computer, eller fra netværket.

Editoren består af følgende komponenter:

Redigeringsområdet

- Dette er hvor dit dokuments tekst er placeret.

Rullebjælkerne

- Rullebjælkerne indikerer positionen af den synlige del af dokumentteksten, og kan bruges til at bevæge sig rundt i dokumentet. Indsætningsmarkøren vil ikke blive flyttet når man trækker rullebjælkerne.

  Rullebjælkerne vises eller skjules som man vil.

Ikonkanten

- Ikonkanten er en lille rude til venstre for editoren, der viser en lille ikon ved siden af markerede linjer.

  Du kan sætte eller fjerne et bogmærke i en synlig linje ved at klikke med &LMB; i ikonkanten ved siden af linjen.

  Visningen af ikonlinjen kan slås fra og til ved brug af Vis Vis ikonkant menupunktet.

Linjenummer-ruden

- Linjenummer-ruden viser linjenumrene på alle synlige linjer i dokumentet.

  Visning af linjenummer-ruden kan slås til og fra ved brug af Vis Vis linjenumre menupunktet.

## Også i dette kapitel:

- Navigering i teksten

- Arbejde med Fremhævning

- Kopiering og indsætning af tekst

- Finde og erstatte tekst

- Brug af bogmærker

- Automatisk tekstombrydning af tekst

- Brug af automatisk indrykning

## Navigering i teksten

Dette afsnit er endnu ikke dokumenteret.

## Arbejde med Fremhævning

Der er to basale måder at markere tekst i &kate;: ved brug af musen, og ved brug af tastaturet.

For at markere ved brug af mosen, hold &LMB; nede mens musen trækkes fra der hvor markeringen skal starte, til det ønskede slutpunkt. Teksten bliver markeret mens du trækker.

Dobbeltklik på et ord vil markere ordet.

Trippelklik i en linje vil markere hele linjen.

Hvis &Shift; holdes nede mens der klikkes, vil tekst blive markeret:

- Hvis der ikke allerede er noget der er markeret, så er det fra tekstmarkørens position til musemarkørens position.

- Hvis der allerede er en markering, så er det fra og inkluderende denne markering til musemarkørens position

Når tekst markeres ved at trække musen, bliver den markerede tekst kopieret til klippebordet, og kan indsættes ved at klikke med den midterste museknap i editoren, eller i et vilkårligt andet program hvor du ønsker at indsætte teksten.

For at markere ved brug af tastaturet, holdes &Shift;-tasten nede mens navigationstasterne (Piletasterne, Page Up, Page Down, Home og End, muligvis i kombination med &Ctrl; til at udvide flytningen af tekstmarkøren) bruges.

Se også afsnittet Navigering i teksten i dette kapitel.

For at Kopiere den aktuelle markering bruges Redigér Kopiér menupunktet eller tastaturgenvejen (som standard &Ctrl;C).

For at Afmarkere den aktuelle markering bruges Redigér Afmarkér-menupunktet, eller tastaturgenvejen (standarden er &Ctrl;&Shift;A), eller du klikker med den &LMB; i editoren.

### Brug af Blokmarkering

Når Blokmarkering er aktiveret, kan du lave lodrette markeringer i teksten, hvilket betyder at vælge begrænsede søjler fra flere linjer. Dette er praktisk til at arbejde for eksempel med tab-adskilte linjer.

Blokmarkering kan slås til og fra ved brug af Redigér Slå blokmarkering til og fra-menupunktet. Den sædvanlige tastaturgenvej er F4

### Brug af overskriv det markerede

Hvis Overskriv markering er aktiveret, vil det at skrive eller indsætte tekst i markeringen få den markerede tekst til at blive erstattet. Hvis det ikke er aktiveret, vil den nye tekst blive tilføjet ved tekstmarkørens position.

Overskriv markering er aktiveret som standard.

Bemærk at hvis 'Muse autokopi' er aktiveret i Vælg side i Indstillingsdialogen.

### Brug vedvarende markering

Når vedvarende markering er aktiveret, vil det at skrive tegn eller flytte markøren ikke få det markerede til at blive afmarkeret. Det betyder at du kan flytte markøren væk fra det markerede og skrive tekst.

Vedvarende markering er som standard deaktiveret.

Vedvarende markering kan aktiveres i Markér side af Indstillingsdialogen.

Hvis Vedvarende markering og Overskriv det markerede begge er aktiverede, vil det at skrive eller indsætte tekst når tekstmarkøren er indeni det markerede få det til at blive erstattet og afmarkeret.

## Kopiering og indsætning af tekst

For at kopiere tekst, markeres den og du bruger Redigér Kopiér-menupunktet. Derudover, vil markering af tekst med musen få den markerede tekst til at blive kopieret til klippebordet.

For at indsætte den tekst der er i klippebordet for øjeblikket, bruges Redigér Indsæt-menupunktet.

Derudover vil den tekst der markeres med musen kunne indsættes ved at klikke med den midterste museknap på det ønskede sted.

Hvis du bruger &kde;, kan du hente en tidligere kopieret tekst fra et vilkårligt program ved brug af &klipper;-ikonen i &kicker;'s ikonbakke.

## Finde og erstatte tekst

### Find tekst- og Erstat tekst-dialogerne

Find og erstat tekst dialogerne i &kate; er meget det samme, bortset fra at erstatningstekstdialogen tilbyder en måde at indtaste erstatningsteksten sammen med et par andre ekstra tilvalg.

Dialogerne tilbyder følgende almindelige tilvalg:

Tekst der skal findes

- Det er her søgestrengen indtastes. Fortolkningen af strengen afhænger af nogle af tilvalgene beskrevet nedenfor.

Regulært udtryk

- Hvis dette er afkrydset, vil søgestrengen blive fortolket som et regulært udtryk. En knap til brug et grafisk værktøj til at lave eller redigere udtrykket vil blive aktiveret.

  Se Regulære udtryk for mere om disse.

Ikke versalfølsom

- Hvis dette er aktiveret vil søgningen ikke være versalfølsom.

Kun hele ord

- Hvis det er afkrydset vil søgningen kun matche hvis der er en ordgrænse for hver ende af de matchende strenge, hvilket betyder ikke et alfanumerisk tegn - enten et andet synligt tegn eller slutningen på en linje.

Fra begyndelsen

- Hvis det er afkrydset, vil søgningen starte ved begyndelse af den første linje i dokumentet, ellers vil den starte ved markørens position.

Find baglæns

- Hvis det er afkrydset, vil søgningen kigge efter den første match ovenover startpunktet, enten markørpositionen eller begyndelsen af dokumentet, hvis Fra begyndelsen-tilvalget er aktiveret.

Erstat tekst-dialogen byder på nogle flere tilvalg:

Erstat med

- Dette er hvor dit dokuments tekst er placeret.

Markeret tekst

- Dette tilvalg er deaktiveret hvis der ingen tekst er markeret, eller hvis Spørg ved erstatning-tilvalget er aktivt. Hvis det er afkrydset, vil alle matcher af søgestrengen indenfor den markerede tekst blive erstattet med erstatningsstrengen.

Spørg ved erstatning

- Hvis dette er afkrydset vil en lille dialog spørge dig hvad der skal gøres hver gang en match findes. Følgende muligheder tilbydes:

  Ja

- Aktivér dette for at erstatte den aktuelle match (som er valgt i din editor).

Nej

- Aktivér dette for at springe over den aktuelle match, og prøv at finde en anden.

Alle

- Aktivér for at annullere spørgsmålene, og erstat ganske enkelt alle matcher.

Luk

- Aktivér dette for at springe over den aktuelle match og afslutte søgningen.

Der er for øjeblikket ingen måde at bruge minimal matchning når der søges efter et regulært udtryk. Dette vil blive tilføjet i en fremtidig udgave af &kate;

### Finde tekst

For at finde en tekst, startes Find tekst-dialogen med &Ctrl;F eller fra Redigér Find...-menupunktet, en søgestreng indtastes, tilvalg sættes som ønsket og man trykker på O.k.. Hvis ingen matcher findes mellem startpunktet for søgningen (enten tekstmarkørens position eller begyndelsen af dokumentet) vil du blive spurgt om tilladelse til at fortsætte fra begyndelsen (eller slutningen, hvis du søger baglæns) af dokumentet.

Hvis en match findes markeres den og Find tekst-dialogen skjules, men fortvivl ikke, det er meget nemt at finde yderligere matcher:

For at finde den næste match i søgeretningen, bruges Redigér Find næste-kommandoen eller tryk på F3.

For at finde den næste match i den modsatte retning, bruges Redigér Find forrige-kommandoen eller der trykkes på &Shift;F3.

Hvis ingen match findes før en ende af dokumentet, vil du blive om tilladelse til at gø ud over den.

### Erstatning af tekst

For at erstatte tekst startes Erstat tekst-dialogen ved brug af Redigér Erstat-kommandoen, eller &Ctrl;R-tastegenvejen, en søgestreng indtastes og hvis man vil en erstatningsstreng (hvis erstatningsstrengen er tom vil hver match blive erstattet med ""), man sætter tilvalg som ønsket og trykker på O.k.-knappen.

Hvis du bruger et regulært udtryk til at finde teksten der skal erstattes, kan du bruge tilbagereferencer for at genbruge tekst indfanget i delmønstre i parentes i udtrykket.

Se regular-expressions for mere om disse.

## Brug af bogmærker

Bogmærkeegenskaben tillader dig at markere visse linjer, så du nemt kan finde dem igen.

Du kan sætte eller fjerne et bogmærke i en linje på to måder:

- Flytning a indsætningsmarkøren hen til denne linje, og aktivering af Bogmærker Slå bogmærker fra og til (&Ctrl;B)-kommandoen.

- Klik på ikonkanten ved siden af den linje.

Bogmærker er tilgængelige i Bogmærke-menuen. De individuelle bogmærker er tilgængelige som menupunkter, påtegnet med linjenummeret for linje med bogmærket, og de første få tegn af teksten i linjen. For at flytte indsætningsmarkøren til begyndelsen af en linje med et bogmærke, åbnes menuen og bogmærket vælges.

Hvis Genåbn filer-tilvalget i Config-dialogen er aktiveret (eller hvis &kate; blev startet af sessionshåndteringen), vil dine bogmærker blive genoprettet når dokumentet åbnes igen.

## Automatisk tekstombrydning af tekst

Denne egenskab tillader dig at få teksten formateret på en meget simpel måde: teksten vil blive ombrudt, så ingen linjer går ud over et maksimalt antal tegn pr linje, med mindre der er en længere streng af tegn der ikke er hvide tegn.

For at aktivere/deaktivere det, afkryds/'fjern kryds' i Tekstombrydning-afkrydsningsfeltet i redigeringssiden af indstillingsdialogen.

For at sætte den maksimale linjebredde (maksimalt antal tegn pr. linje), bruges Ombryd ord ved-tilvalget i redigeringssiden af indstillingsdialogen

Hvis det er aktiveret har det følgende virkninger:

- Mens man skriver, vil editoren automatisk indsætte er hårdt linjebrud efter det sidste hvide tegn, ved en position før den maksimale linjebredde er nået.

- Mens et dokument indlæses, vil editoren ombryde teksten på en tilsvarende måde, så ingen linjer er længere end den maksimale linjebredde, hvis de indeholder hvide tegn der tillader dette.

Der er for øjeblikket ingen måde at sætte tekstombrydning for dokumenttyper, eller blot at aktivere eller deaktivere egenskaben på dokumentniveau. Dette vil blive ordnet i en fremtidig udgave af &kate;

## Brug af automatisk indrykning

Kates editorkomponent understøtter flere varianter af automatiske indrykningstilstande, oprettet for forskellige tekstformater. Du kan vælge blandt de tilgængelige tilstande med menuen Værktøjer Indrykning. Modulerne for automatisk indrykning sørger for også funktionen Værktøjer Justér som beregner indrykningen for markeringen eller nuværende linje igen. Du kan altså genberegne hele dokumentet ved at markere al tekst og udføre handlingen.

Al indrykning bruger indrykningsindstillingerne i det aktive dokument, om indrykning skal gøres med tabulator eller blanke tegn, indrykningsbredden og om blandet indrykning skal gøres.

## Tilgængelige tilstande for automatisk indrykning

Intet

- Vælges denne tilstand lukkes automatisk indrykning af i det hele taget.

Normal

- Denne indrykning beholder helt enkelt en indrykning som ligner den foregående linje med noget indhold som ikke er blanke tegn. Du kan kombinere den med valgmulighederne indryk og afindryk for at indrykke efter din egen smag.

C-stil

- Indrykning for C og lignende sprog, såsom C++, C#, Java, Javascript og så videre. Denne indrykning virker ikke med scriptsprog såsom Perl eller PHP.

SS C-stil

- Alternativ indrykning for C og lignende sprog, med samme begrænsninger.

Python-stil

- Indrykning særligt for scriptsproget Python.

XML

- Meget behagelig automatisk indrykning for XML. Hvor tillokkende det end kan være, så forsøg ikke at bruge den med HTML andet end XHTML, eftersom den mislykkes for HTML-mærker i gammel stil (åbne mærker som for eksempel <br>).

Variabelbaseret indrykning

- Den variabelbaserede indrykning er eksperimentel, og kan ændre opførsel eller forsvinde i fremtidige versioner.

  Den variabelbaserede indrykning er speciel på den måde at den kan indstilles ved at bruge variabler i dokumentet (eller i en filtypeindstilling). Følgende variabler læses:

  var-indent-indent-after

- Et regulært udtryk som vil få en linje til at blive indrykket et trin, hvis den første linje der ikke kun er blanke tegn ovenfor matcher. var-indent-indent: Et regulært udtryk som vil få en matchende linje til at blive indrykket med et trin.

var-indent-unindent

- Et regulært udtryk, som gør at en linje afindrykkes et trin hvis den matchar.

var-indent-triggerchars

- En liste med tegn som skulle forårsage at indrykningen beregnes igen med det samme når de skrives ind.

var-indent-handle-couples

- En liste med parentessæt som skal håndteres. Hvilken som helst kombination af 'parentes', 'tuborgparentes' og 'kantparentes'. Hver type af sæt håndteres på følgende måde: Hvis der er et indledende tegn som ikke matches på ovenstående linje, lægges et indrykningstrin til. Hvis der er et afsluttende tegn som ikke matches på nuværende linje, tages et indrykningstrin væk.

`var-indent-couple-attribute`

- Ved søgning efter samhørende indledende og afsluttende tegn, betragtes kun tegn med denne egenskab. Værdien skal være egenskabsnavnet fra XML-syntaksfilen, for eksempel "Symbol". Hvis den ikke angives bruges egenskab 0 (oftest 'Normal Text').