# &kview;-håndbogen

## Indledning

&kview; er en billedviser for &kde; desktoppen. Man kan se grafik af mange forskellige formater såsom &PostScript;, TIFF &etc; Ved at gemme filerne i et andet format end originalen kan man nemt konvertere billeder til andre grafik formater. Derudover har &kview; nogle rare små egenskaber til at lave simpel billedbehandling, såsom at strække/trykke sammen, rotation og filtrering. Man kan fliselægge sine billeder direkte på desktoppen som et baggrundsbillede eller arrangere dem i et lille lysbilledshow.

## Et eksempel på en &kview; session

Dette kapitel er en hurtig tur gennem mange af &kview;'s funktioner så du kan komme hurtigt i gang med at arbejde med dette program. Du vil finde en fuldstændig beskrivelse af alle tilgængelige kommandoer i senere kapitler.

Billedet i denne gennemgang kommer fra kdeartwork-pakken i &kde;. kdeartwork-pakken er fuld af ting til at give din desktop kulør, og det er rigeligt værd at tjekke den, men hvis du ikke har installeret den, så vælg blot en anden fil at følge af sted med.

### Lad os starte!

Efter du har startet &kview; (ved brug af panelmenuen, eller ved at skrive `kview` på kommandolinjen) kommer &kview;'s hovedvindue frem med et tomt arbejdsfelt:

Start af &kview; Et nyt &kview; program vindue.

Et frisk nyt &kview; vindue

Kreative mennesker såsom dig og mig kan ikke lide et tomt ark så lad os hurtigt åbne et nyt billede. Vi vil imidlertid først ændre den måde &kview; ændrer størrelse på sit hovedvindue og billede efter indlæsning af et nyt: Vælg Indstil KView fra Opsætningsmenuen. En dialog kommer frem:

Ændring af valg Opsætningsdialogen.

Ændre størrelse eller ej

Vælg Ingen ændring af størrelse fra Ved indlæsning gruppefeltet. Dette betyder at hverken &kview;'s hovedvindue eller billedet vil få ændret størrelse efter indlæsning.

Åbn nu `Dasding.jpg` som du kan finde i `./share/wallpapers` undermappen af din hoved &kde; sti (muligvis `/opt/kde` eller `/usr`). Ahh - det ser bedre ud!

Billede indlæst Tapetet indlæst i &kview;.

Et smukt billede indlæst...

### På forkant

Lad os lave et nyt baggrundstapet ud fra det indlæste billede. Vi har kun brug for &kde; logoet (gear-hjulet i højre side), ikke hele billedet, så vælg logoet ved at tegne en kasse udenom det. Tryk med venstre museknap, hold den nede og flyt musen. En prikket kasse kommer tilsyne som markerer dit udvalg. Gentag dette indtil du er tilfreds med dit valg. Fortsæt så med at skære det valgte område ud ved at vælge Redigér Beskær fra menulinjen eller dens ækvivalente genvej, &Ctrl;C. Dit arbejdsområde skulle nu se sådan ud:

Beskåret billede Et vigtigt valg

Reduceret til det essentielle

Hvis du ikke er tilfreds med din beskæring kan du altid genoprette billedets oprindelige tilstand med Redigér Nulstil, eller genvejen &Ctrl;R.

### Rører i grøden

Vi ville være kreative, ikke sandt? &kview; sørger for nogle filter funktioner til at manipulere billeder. De er (meget praktisk) placeret i Filtermenuen. Vi vil først ændre den såkaldte gamma faktor. Denne værdi påvirker mest mellemtonerne i billedet og lader de lyseste og mørkeste dele mere eller mindre uberørte. Vælg Filter Intensitet Gamma korrektion fra menulinjen. En dialog kommer frem. Ændr værdien til 0.4 og tryk på O.k. knappen. Billedet er noget mørkere nu:

Gamma korrigeret Gamma korrektion

Efter gamma korrektion

For en lille smule psykedelisk effekt bruger vi lysstyrkefunktionen. Valg af lysstyrke får igen en dialog frem. Denne gang kan du indgive den nye lysstyrke udtrykt i procent relativt til den oprindelige værdi (så 100 procent betyder oprindelig værdi). Indgiv en værdi på `300.0` og se hvad der sker:

Lysere Lysere end nogensinde

&kde; lysere end nogensinde før

Tilsidst gør vi billedet en smule utydeligt med Filter Glat. Anvend dette filter to eller tre gange (eller flere hvis du ikke kan holde op!). Udglatningsfilteret reducerer kontrasten mellem nabopiksler:

Glattere Glattere end nogensinde

&kde; - glat som silke

### Rod på din desktop

Før vi bruger vores mesterværk som desktopbaggrund må vi hellere gemme det. For øjeblikket er vores billede et JPEG billede, men af en eller anden grund vil vi gemme det i PNG formatet. Nemt - brug blot Fil Gem som og indtast et filnavn med endelsen `.png`:

Gemmer Gemmer billedet

Gemmer og konverterer på én gang

Det store øjeblik er endelig kommet: Vælg Desktop Desktop-flise og du kan beundre din utroligt kunstneriske baggrund:

Baggrund En ny baggrund

KDE - hvorsomhelst du kigger hen

## Kommandoreference

Når man starter &kview; ser man den typiske program udlægning: et arbejdsområde der indeholder dine dokumenter (billeder i dette tilfælde), en menulinje der giver adgang til de forskellige kommandoer, en værktøjslinje med genvejsknapper for nogle af dem og en statuslinje i bunden til at vise statusbeskeder. Når du har indlæst et billede i &kview;, er der også en ekstra sammenhængsmenu tilgængelig som vises ved at klikke med højre museknap over billedet (det vidste du allerede, ikke sandt?). Nedenfor forklares alle menuindgange i den rækkefølge de findes i menulinjen.

### Filmenuen

&Ctrl;O Fil Åbn

- Åbner et nyt billede i &kview;. Størrelsen af &kview;'s hovedvindue og billedet efter indlæsning afgøres af din opsætning. Hvis du åbner adskillige billeder, vises kun det sidste, men der er adgang til dem alle sammen ved brug af billedlisten.

Fil Åbn Nylige

- Viser en liste af nyligt åbnede billeder. Valg af et af dem åbner billedet igen.

&Ctrl;S Fil Gem

- Gemmer det aktuelle billede.

Fil Gem som

- Gemmer billedet under et andet navn. Ved at vælge et nyt filformat kan man konvertere billedet til en anden grafiktype.

&Ctrl;W Fil Luk

- Lukker det aktuelt viste billede.

&Ctrl; P Fil Udskriv

- Udskriver billedet.

&Ctrl; N Fil Nyt vindue

- Opretter er nyt (tomt) programvindue.

&Ctrl; X Fil Luk vindue

- Lukker det aktuelt aktive vindue. Hvis du kun har et vindue åbent afslutter dette din &kview; session.

&Ctrl;Q Fil Afslut

- Afslutter &kview;. Hvis du har flere &kview; vinduer åbne, lukkes de allesammen.

### Redigér Menu

&Ctrl; Shift F Redigér Fuldskærmstilstand

- Dette valg maksimerer &kview; vinduet og det aktuelt viste billede så du kan kigge nærmere på det. Selv vinduesdekorationer (titellinje osv) bliver midlertidigt fjernede. Vælg dette igen for at vende tilbage til normal tilstand.

C Redigér Beskær

- Hvis du har udvalgt en del af et billede (ved at tegne en kasse omkring det med musen) kan du skære resten af billedet væk med dette valg. Dit billede bliver derved reduceret til det udvalgte.

Ctrl R Redigér Nulstil

- Nulstiller billedet til den oprindelige tilstand (lige efter det blev åbnet).

### Vismenuen

Vis Forstør...

- Åbner en dialog for redigering af forstørrelsesfaktoren. Denne værdi er givet i procent og refererer altid til den initiale størrelse af billedet.

&Ctrl;+ Vis Forstør

- Gør billedet ti procent større. Bemærk at dette refererer til den aktuelle størrelse af billedet.

&Ctrl;- Vis Formindsk

- Reducerer billedstørrelsen med ti procent. Dette refererer igen til aktuel billedstørrelse.

] Vis Dobbelt størrelse

- Fordobler den aktuelle billedstørrelse.

[ Vis Halvér størrelse

- Skærer billedets størrelse ned til det halve. Som ovenfor refererer dette til aktuel billedstørrelse.

M Vis Maks størrelse

- Maksimerer billedstørrelsen. Billedet skaleres til vinduesstørrelsen. Denne handling bevarer ikke proportioner.

A Vis Maks/aspekt

- Maksimerer billedstørrelsen. Billedstørrelsen er maksimeret, men denne gang under bevarelse af proportioner.

### Transformér menuen

Denne menu tilbyder kommandoer for simple geometriske operationer: rotation og reflektion.

; Transformér Rotér med uret

- Roterer billedet med 90 grader med uret.

, Transformér Rotér mod uret

- Roterer billedet med 90 mod uret.

V Transformér Flip lodret

- Flipper billedet lodret. Matematisk laver dette en reflektion langs billedets vandrette midterlinje.

H Transformér Flip vandret

- Flipper billedet vandret. Matematisk er dette en reflektion langs billedets lodrette centerlinje.

### Desktop Menu

Desktop Desktop-flise

- Fliselægger dit billede som desktopbaggrund..

Desktop Desktop maks

- Gør dit billede til tapet på desktoppen. Dette skalerer billedet til desktoppens størrelse, muligvis med ændring af proportioner.

Desktop Desktop makspekt

- Gør dit billede til tapet på desktoppen. Dette skalerer billedet til desktoppens størrelse, men respekterer proportioner.

### Billeder Menu

&kview; giver nogle funktioner til simpel billedbehandling:

Billeder Liste...

- Viser en liste af de aktuelt indlæste billeder. Du kan flippe gennem billederne ved enten at dobbeltklikke på dem eller ved at bruge Forrige og Næste knapperne. Bland omarrangerer billederne i tilfældig rækkefølge, Sortér arrangerer dem alfabetisk. Tryk på Start lysbilledshow starter et lysbilledshow med de aktuelle indstillinger for interval og løkke. Derudover kan man gemme og indlæse sin billedliste ved brug af de tilsvarende knapper.

&Alt;Venstre pil Billeder Tilbage

- Skifter til det tidligere billede i listen.

&Alt;Højre pil Billeder Fremad

- Skifter til det næste punkt på listen.

S Billeder Lysbilledshow Til/Fra

- Starter eller stopper lysbilledshow.

### Filtermenuen

&kview; giver nogle funktioner til simpel billedbehandling:

Filter Intensitet Lysstyrke

- Ændrer hvor lyst billedet er. Indtast den nye lysstyrke i procent (med hensyn til den initiale værdi).

Filter Intensitet Gamma korrigér...

- Justerer gamma faktoren.

Filter Gråskala

- Konverterer et farvebillede til et gråskala billede.

Filter Glat

- Udglatter billedet ved at reducere kontrast mellem nabopiksler.

### Opsætningsmenuen

Denne menu giver valg til indstilling af &kview;, ændring af dets udseende, genveje og standard opførsel.

&Ctrl;M Opsætning Vis menulinje

- Slår menulinjen til/fra.

Opsætning Vis værktøjslinje

- Slår værktøjslinjen til/fra.

Opsætning Vis statuslinje

- Slår statuslinjen til/fra.

Opsætning Gem opsætning

- Gemmer den aktuelle opsætning.

Opsætning Indstil Tastebindinger...

- Åbner en dialog til at ændre tastebindinger. Ved brug af denne indstilling kan man ændre standard tastaturgenveje for &kview;'s kommandoer eller oprette nye.

Opsætning Indstil værktøjslinje...

- Åbner en dialog til at indstille værktøjslinjen. Man kan tilføje og fjerne knapper for &kview;'s kommandoer med dette valg.

Opsætning Indstil KView...

- Åbner en dialog til ændring af visse valg og dine tastebindinger:

  Om belastning

- Dette valg afgør om vinduet og/eller billedet vil få ændret størrelse efter et nyt billede er indlæst i &kview;. Med Ændr vinduesstørrelse aktiveret, vil &kview; vinduet få ændret størrelse, så det passer tæt omkring det indlæste billede. Bemærk at dette kan reducere hovedvinduet til et næsten lodret arrangement af menuindgange hvis du indlæser et lille knapbillede (du kan naturligvis derefter ændre størrelse på vinduet på sædvanlig vis). Hvis dit billede er temmelig stort (målt i piksler), vil &kview; vinduet sommetider få ændret størrelse på en sådan måde, at linjen med tekster flyttes fuldstændig af skærmen. Tilsvarende ændrer, Ændr billedstørrelse størrelsen på billedet så det passer ind i &kview;'s arbejdsområde (og bevarer proportioner intakte). Og med Ingen ændring af størrelse som dit valg vil både &kview; og dit billede beholde deres størrelse.

Lysbilledfremvisning

- Her kan du ændre parametrene for lysbilledshowet: intervallet mellem de forskellige lysbilleder, og om showet kører kontinuert i løkke.

### Hjælpemenuen

&help.menu.documentation;

## Kommandolinje indstillinger

&kview; kan startes direkte fra en terminal såsom &konsole; eller xterm. Adskillige kommandolinjevalg er tilgængelige.

`kview` `--help`

- Giver en liste af kommandolinjevalg (se nedenfor).

`kview` `--help-qt`

- Viser valg specifikke for &Qt; ( GUI biblioteket som &kde; er baseret på).

`kview` `--help-kde`

- Viser de &kde;-specifikke valg.

`kview` `--help-all`

- Viser alle kommandolinjevalg.

`kview` `--author`

- Du ønsker at sende dine varme ønsker og euforiske opmuntringer til nogen? Her er de!

`kview` `-v`, `--version`

- Viser versionsnummer for &kview; (og for &Qt;/&kde;).

`kview` `--license`

- Viser under hvilke licenser &kview; er publiceret.

## Medvirkende og licens

&kview;

Program ophavsret 1997-2001 Sirtaj S. Kang taj@kde.org

KParts integration ved Simon Hausmann shaus@neuro2.med.uni-magdeburg.de

Vedligeholder: Matthias Kretz kretz@kde.org

Dokumentation ophavsret 2001 Hauke Hildebrandt hauke.hildebrandt@iup.uni-heidelberg.de

&underFDL; &underGPL;

## Installation

### Hvordan får man fat på &kview;

&install.intro.documentation; &install.compile.documentation;

### Krav

Da &kview; er en del af &kde; desktoppen har du brug for en fungerende &kde; installation for at bruge den. Der er imidlertid nogle ekstra biblioteker som &kview; behøver for at kunne bruge de forskellige grafikfil formater. For eksempel, for at håndtere PNG formatet skal &kview; bruge det tilsvarende bibliotek libpng. &kview; bruger bibliotekerne der er registrerede af kdelibs/kimgio. For øjeblikket er libtiff, libpng og libjpeg understøttede.

&documentation.index;