# &kwifimanager;-håndbogen

## Indledning

Programsuiten &kwifimanager; er et sæt værktøjer som lader dig håndtere et PC-kort med trådløst netværk fra K-desktopmiljøet. Den sørger for information om den nuværende tilslutning og lader dig lave op til fire uafhængige indstillinger, som automatisk kan indlæses når KDE startes. Kwifimanager understøtter alle trådløse netværkskort som anvender grænsefladen for trådløs udvidelse. Dette inkluderer mange kort som understøttes af projektet wlan-ng.

## Brug af &kwifimanager;-suiten

### Programmet &kwifimanager;

Formålet med &kwifimanager;-programmet er at vise de nuværende indstillinger, tilslutningskvaliteten og adgangspunkterne.

Hovedprogrammet startes ved at enten skrive `kwifimanager` på kommandolinjen i et terminalvindue, eller via K-menuen, hvor det findes i gruppen Programmer. Endelig er der en tredje måde at starte &kwifimanager; nemlig ved at klikke en gang på panelprogrammet. Elementerne i programmets grafiske grænseflade forklares i følgende delafsnit.

#### Hovedvindue

&kwifimanager;s hovedvindue består af fire vigtige dele:

##### Visning af signalkvalitet

Her kan du se den aktive tilslutnings kvalitet og type. Den øverste ikon viser det trådløse netværks almene tilstand med et sæt symboler:

- et PC-kort med et spørgsmålstegn betyder at intet kort blev fundet.

- en enkel bærbar maskine betyder at et PC-kort er indsat og i infrastrukturtilstand, men at der ikke er nogle radiosignaler fra et adgangspunkt. Kortet er udenfor signalområdet.

- en bærbar maskine sluttet til et hvidt felt betyder at en tilslutning til et adgangspunkt er oprettet.

- to bærbare maskiner betyder at systemet er i ad-hoc-tilstand uden adgangspunkter.

Under symbolerne er en lille kvalitetsmåler. Den viser, på lignende måde som en mobiltelefon, kvalitetsniveauer for den nuværende tilslutning. Informationen er kun tilgængelig i infrastrukturtilstand. Niveauer er altid nul i ad-hoc-tilstand.

Den grafiske information kompletteres med en heltalsværdi under ikonen. Den viser signalkvaliteten, og beregnes på følgende måde: `signalstyrke i dBm - støjniveau i dBm`. Hvis kortet er udenfor signalområdet er værdien nul. Hvis intet kort er indsat, vises Ikke tilgængelig.

##### Tilslutningshastighed

En indikation af den nuværende tilslutningshastighed vises til højre i hovedvinduet ovenfor indstillingsinformationen. Hvis hastigheden er indstillet til automatisk, ændres værdien da og kun da, når kortet justerer hastigheden ifølge signalkvaliteten.

##### Nuværende indstilling

Her finder du information om kortets indstilling. Der vises følgende information:

- netværket som kortet er tilsluttet, eller forsøger at blive sluttet til (Søger efter netværk: eller Forbundet til netværk:).

- MAC-adressen for adgangpunktet som kortet er forbundet til.

  Hvis kortet er i infrastrukturtilstand men udenfor signalområdet, vises værdien `44:44:44:44:44:44` for at angive at ingen forbindelse er oprettet.

  I ad-hoc-tilstand viser feltet en adresse som hører sammen med et af kortene i ad-hoc-netværket. Den adskiller sig fra kortets MAC-adresse i det andet ciffer: den er forøget med værdien 2.

  Hvis dit kort er det første som kommer i ad-hoc-tilstand, ser alle andre kort som kommer i ad-hoc-tilstand din MAC-adresse noget ændret: I stedet for `00:xx:yy:zz:aa:bb` vises den som `02:xx:yy:zz:aa:bb`. Dette er med vilje.

- for de fleste kort vises frekvensen hvor kortet sender data og tilsvarende kanalnummer.

- den lokale IP-adresse, hvis den er tilgængelig.

- krypteringsstatus (kun hvis du har startet &kwifimanager; som `systemadministrator`).

##### Information om adgangpunkter (nederste område)

Den sidste linje i hovedvinduet viser information om din adgangpunkt. Det kræver at systemadministratoren sørger for en liste over MAC-adresser med tillhørende information. Et eksempel på en sådan liste findes i `$`KDEDIR`/share/apps/kwifimanager/locations/DE_BW_Karlsruhe_University.loc`

Hvis du vil oprette en ny liste, så kopiér helt enkelt filen til mappen `$`KDEDIR`/share/apps/kwifimanager/locations/`

Den tolkes automatisk næste gang &kwifimanager; startes efter den er installeret rigtigt. Forresten, hvis du har en liste og ønsker at den skal indgå i fremtidige udgaver af &kwifimanager;, så sende den blot til mail@stefan-winter.de.

#### Statistikvisning

Alternativt, ved at vælge Forbindelsesstatistik i menuen Fil, åbnes et separat vindue som viser et diagram over signalniveau og støjniveau de seneste 240 sekunder. Signalniveauet vises i blåt og støjniveauet i rødt. Forskellen (signal minus støj) er forbindelseskvaliteten som vises i hovedvinduet.

#### Indstillingseditor

Ved at vælge Indstilling Indstillingseditor kommer du til &kwifimanager;s modul i kontrolcentret. Hvis du ikke er `systemadministrator`, vises et vindue som beder om`systemadministratorens` kodeord. Dette skyldes at indstillingsmodulet indeholder følsom information, såsom krypteringsnøglen for WEP-kryptering.

#### Diverse

Der er yderligere nogle småting at nævne.

Det første er en funktion som kaldes Akustisk scanning. Hvis dette er aktiveret, konverteres forbindelseskvaliteten til et lydsignal. En højere signalkvalitet giver højere frekvens på bippet som høres og til hurtigere bip-lyde. Hvis du nogensinde har set serien Star Trek?, mærker du en vis lighed med deres tricorder.

Den anden funktion er tavs logning. Det betyder kun at &kwifimanager; logger navnet på netværket som du tilsluttes hver gang netværket ændres. Dette er mest anvendeligt ved søgning efter det specielle netværk som kaldes ANY. I denne tilstand, logger kortet ind på et hvilket som helst netværk som det finder. Stedet for logfilen er `$`HOME`/.wireless-log`.

For den tredje funktion gives kun en anmærkning: I menuen Fil findes punktet Deaktivér radio. Dette er endnu ikke implementeret. Men vær sød og giv ikke mig skylden. Problemet findes i kernens drivere for trådløse netværkskort. Driverne understøtter det helt enkelt ikke for øjeblikket.

### Panelprogrammet

Panelprogrammet er den anden del af &kwifimanager;-programsuiten. Det er et delt bibliotek, som kan dokkes i &kde;'s panel (&kicker;). Det viser kun signalkvalitet som en ikon og tekst (se 3.1.1.1 for detaljer).

Med sin minimale størrelse er det bedst egnet til kontinuert brug. Hvis du ikke vil have &kwifimanager;s hovedprogram på skærmen hele tiden, så brug i stedet kun panelprogrammet.

#### Start panelprogrammet

Panelprogrammet kan tilføjes til panelet ved at højreklikke på panelet og vælge Tilføj Applet Kwifimanager applet. En anden måde at starte miniprogrammet er at klikke på dets desktopfil, som findes på disken i mappen `$`KDEDIR`/share/apps/kicker/applets`. På denne måde dokkes det ikke i panelet, men flyder frit på desktoppen. Den første måde er dog enklere, og bør foretrækkes.

Panelprogrammet har en minimal indstillingsmulighed: Det kan valgfrit blinke med gul, orange eller rød farve når signalkvalitetsniveauet er meget lavt. For at aktivere eller deaktivere funktionen, højreklikkes på miniprogrammets håndtag til venstre for ikonen og Personlige indstillinger vælges.

#### Værktøjsvink

Hvis du holder musen over miniprogrammet nogle sekunder, vises et værktøjsvink med en del yderligere information, nemlig:

- den lokale IP-adresse

- netværksnavnet, hvis noget er angivet

#### Start &kwifimanager;s hovedprogram fra panelprogrammet

Et enkelt klik på miniprogrammet (enten venstre- eller højreklik, som du vil) starter &kwifimanager;s hovedprogram.

### Modulet i kontrolcentret

Indstillingsmodulet i &kde;'s &kcontrolcenter; er måske den mest nyttige del af &kwifimanager;-suiten. Her kan du virkelig ændre grundlæggende indstillinger for det trådløse netværkskort. Modulet kan håndtere op til fire uafhængige indstillinger for kortet, og kan til og med automatisk indstille kortet så snart du logger på med &kde;. Eftersom det er en potentiel sikkerhedsrisiko at oprette en netværkstilslutning, kan ændringer af indstillingerne kun udføres af `systemadministratoren`.

#### Indstillingsfaneblade

Den øverste delen af modulet i kontrolcentret består af fire faneblade som hedder Indstilling 1 til Indstilling 4. Hvert af fanebladene kan indeholde indstillingen for et trådløst netværkskort.

De vigtigste indstillinger ses altid, men krypterings- og strømhåndteringspunkterne vises kun når de er aktiverede. Det vigtigste element i hvert indstillingsfaneblad er formodentlig feltet Netværksnavn. Her kan du angive hvilket netværk som du vil logge på. Du kan enten direkte angive netværkets navn, eller forsøge at afsøge alle tilgængelige netværk ved at indstille netværksnavnet som `ANY`.

Foruden netværksnavnet, skal du angive netværkstypen at logge på til. Det er formålet med gruppen af knapper som hedder Brugstilstand. Punktet Infrastruktur betyder at netværket består af angivne basisstationer, såkaldte adgangpunkter eller faste formidlingsknuder. Det er den almindeligste brugstilstand for firmanetværk. Det andet punkt, peer-to-peer betyder at netværket kun er en direkte forbindelse mellem maskiner uden adgangpunkter.

Du kan alternativt indstille hastighed for forbindelsen. Indstillingen automatisk bør fungere i de fleste tilfælde, eftersom kortet selv afgør en passende hastighed. Hvis du alligevel mærker at hastigheden hele tiden ændres efter nogle sekunder, hvis du for eksempel har en svag forbindelse, kan du indstille hastigheden manuelt.

Under disse indstillinger findes et felt som hedder Kør script ved tilslutning:. Du kan indtaste navnet på et script der skal køres her. Det køres så snart du trykker på knappen Aktivér tilslutning og, hvis du vil, automatisk når du starter modulet i kontrolcentret. Scriptet skal have systemadministratorens rettigheder. Det kan forårsage problemer hvis du vil starte et X-program i scriptet, og X-serveren tilhører en anden end systemadministratoren. Du kan få sådanne scripter til at virke rigtigt hvis du kører X-programmet via ``kdesu` `-u` `brugernavn` `-c` `kommando``.

Den nederste venstre del under hvert indstillingsfaneblad indeholder krypteringsindstillingerne. Indstillingerne vises kun hvis feltet Anvend kryptering er markeret. Hvis de vises, ser du flere punkter:

Nøgle at bruge:

- Du kan definere op til fire hemmelige nøgler for hver indstilling. I feltet kan du angive hvilken du virkelig vil bruge til at kryptere netværkstrafik.

Krypteringstilstand:

- Når kryptering er aktiveret er der to måder at håndtere indkommende pakker som ikke er krypterede, kassér eller tillad. Når du indstiller kortet til Åben tilstand, lytter kortet også til pakker som ikke er krypterede. Begrænset tilstand tillader kun krypterede netværkspakker. Alle andre pakker kasseres.

Krypteringsnøgler:

- Dette felt lader dig angive de hemmelige nøgler som bruges til kryptering. Det lille felt Streng angiver om nøglen som du indskriver til højre enten er en streng såsom `MIN_KRYPTERING`, eller hvis den ikke er markeret, en hexadecimal værdi såsom `0A2FEE91`. For at beskytte kodeordet, vises kun stjerner når du indskriver et kodeord.

Vær klar over at den indbyggede krypteringsunderstøttelse (som kaldes WEP, hvilket står for Wireless Equivalent Privacy) slet ikke er særlig sikker. Se wep for detaljer.

Det sidste indstillingselement som stadig skal beskrives er strømhåndteringen. Når feltet Aktivér strømhåndtering markeres, vises nogle punkter som kan hjælpe dig til at spare energi. De to første indtastningsfelter som hedder Sove tilstand (ms) og Vågen tilstand (ms) beskriver hvor ofte det trådløse netværkskort skanner netværket. Kortet lukker for radioantennen i så mange millisekunder som angivet i Sove tilstand. Derefter er det aktivt i tiden Vågen tilstand og søger så længe efter en netværkstilslutning. Hvis ingen netværksforbindelse findes, går det i sove-tilstand igen og dette gentages cyklisk. Feltet nedenfor som hedder Modtag pakke, lader dig angive hvilke pakker som kortet skal lytte efter i vågen tilstand. Du kan enten vælge Kun direkte sending (hvilket gør at kortet lytter efter pakker som specifikt sendes til kortet), Kun multi/broadcast (lytter kun til pakker som sendes til flere maskiner og kasserer pakker som sendes til kortet) eller Begge. De fleste bør vælge standardværdien Begge.

#### Automatisk indstilling ved start af modulet i kcontrolcenteret

Hvis du vil kan du lade &kwifimanager; initiere det trådløse netværkskort så snart du starter modulet i kontrolcenteret. For at gøre dette, markeres feltet Indlæse forindstillede værdier ved start af modul i kontrolcentralen og nummeret for indstillingen som du vil bruge i listefeltet nedenfor vælges. Hvis du vil aktivere indstillingen for kortet med det samme, så tryk på knappen Aktivér indstilling.

#### Automatisk detektion af enheden

&kwifimanager; skal kende grænsefladenavnet for det trådløse netværkskort for at ændre indstillinger. Du kan enten indtaste informationen (f.eks. `eth1` eller `wlan0`) manuelt i indtastningsfeltet til højre for Opsætning gælder grænseflade:, eller lade &kwifimanager; detektere grænsefladen automatisk. For at gøre dette, tryk på knappen Detektér grænseflade automatisk. Da udføres en afsøgning af alle grænseflader i listen `/proc/net/dev` for at finde kortet. Afsøgningens resultat vises i indtastningsfeltet til venstre for knappen. Hvis feltet forbliver tomt, blev intet kort fundet. Bemærk at &kwifimanager; bruger trådløse udvidelser for at finde kort. Hvis du bruger et kort som styres af pakken wlan-ng, viser &kwifimanager; kun rigtige resultater hvis driveren har et lager som virker sammen med indbyggede trådløse udvidelser.

## Licens og bidragydere

Dokumentation og program ophavsret © Stefan Winter mail@stefan-winter.de.

&underFDL; &underGPL; &erik.kjaer.pedersen.credit;

## Yderligere information

Dette appendiks indeholder en del yderligere information om ting der gælder trådløse netværk, men som ikke direkte berører &kwifimanager;.

### Noter om visning af MAC-adresse i ad-hoc-tilstand

Ved første blik synes MAC-adressen i feltet Adgangpunkt at være forkert i ad-hoc-tilstand, eftersom de to første cifre i MAC-adressen er ændret til `02`. I virkeligheden er dette en fast indkodet funktion for trådløse netværkskort.

Ofte tilsluttes et kort til et rigtigt adgangspunkt. Da vises den rigtige MAC-adresse. Hvis du ændrer til tilstanden ad-hoc (eller peer-to-peer), skal en af maskinerne virke som server for de øvrige. Den første maskine som tilsluttes netværket, indstiller sig selv som server. Altså ser alle andre maskiner som tilsluttes samme ad-hoc-netværk den første som netværksserver. Men eftersom maskinen ikke er en egentlig server (dvs. den er ikke et permanent tilgængeligt adgangpunkt), skal klienter være vidende om at netværket de tilsluttes ikke er permanent. IEEE-standarder for MAC-adresser har en plads reserveret for sådanne tilfælde: MAC-adresser som ikke er alment gyldige har 02 som de to første cifre (adresserne kaldes lokalt administrerede).

Du kan sammenligne dette med almindelige IP-adresser som ikke er globale, såsom 192.168.*.*.

Så udviklerne af trådløse netværk blev enige om at give de virtuelle netværksservere MAC-adresser i intervallet lokalt administrerede. For at lade den virtuelle MAC-adresse forblive entydig, bruger de et lille trick: De ændrede kun de to første cifre i det trådløse netværkskorts MAC-adresse, og eftersom de tiloversblevne ti cifre stadigvæk er verdensentydige, har de en entydig adresse at bruge som netværksserver.

### Sikkerhedshensyn med WEP-kryptering

WEP-kryptering er slet ikke særlig sikkert. En nylig artikel af en krypteringsanalytiker kaldte krypteringsalgoritmen for børnehave-kryptering. Der findes i virkeligheden programmer som udnytter et enormt sikkerhedshul i krypteringsstandarden. Programmet lytter efter på krypteret netværkstrafik, analyserer den, og efter kun et par timer afslører det kodeordene for at tilsluttes netværket i klartekst. Jo mere trafik på netværket, desto lettere er det at få fat i kodeordene.

Hvis du virkelig bekymrer dig om din sikkerhed, så brug ikke kryptering med WEP. Hvis du kun opretter et hjemmenetværk mellem to maskiner, antager jeg at WEP vil være tilstrækkeligt.

Der findes mange alternativer til WEP-kryptering. Man kan blot bruge SSH til at kommunikere via netværket. SSH er et sæt af programmer som krypterer data med sin egen algoritme, som er meget sikker. Et andet alternativ er at bruge PPTP, punkt-til-punkt tunnel-protokollen. Dog synes selv PPTP at have visse mangler når det gælder krypteringssikkerhed. Endelig kan man oprette en IPSec-tunnel for krypterede forbindelser. For øjeblikket synes denne krypteringsmetode at være meget sikker og fleksibel.

## Kompilering og installation

&install.intro.documentation; &install.compile.documentation;
&documentation.index;