# &megami;-håndbogen

## Indledning

&megami; er et Blackjack-spil for &kde;. Alle spørgsmål angående &megami; bør sendes til forfatteren og vedligeholderen, Neil Stevens neil@qualityassistant.com. Alle spørgsmål angående denne dokumentation bør sendes til dokumentationens vedligeholder, som nævnes i slutningen af dette dokument.

## Hvordan spiller du &megami;

### Spillets formål

Formålet med &megami; er at vinde så mange penge som muligt ved at få en hånd med en højere værdi end giverens, uden at værdien bliver højere end 21.

For at starte et spil &megami;, vælges Ny fra Spil-menuen. Du præsenteres så for en dialogboks i hvilken du kan vælge hvor mange penge hver spiller starter med. Indtast beløbet du ønsker og klik så på O.k..

### Spil en hånd

For at starte en runde &megami;, klikkes på Del ud, et beløb vælges i spinboksen og der klikkes på Væd for at vædde det beløb. Dette beløb vil så blive fjernet fra din konto på skærmen og hver spiller får tildelt to kort. Værdien af kortene i hver persons hånd vises under kortene.

Værdien af kortene beregnes ved at lægge værdierne af kortene sammen, hvor kortenes værdier er som følger:

Talkortene(2, 3, ... 10)

- Hvert talkort har samme værdi som sit tal. Så en femmer er 5 værd og så videre.

Billedkort (Knægt, dronning, konge)

- Hvert billedkort er 10 værd

Es

- Esset er et specielt kort, som enten kan være 1 eller 11 værd. Dets værdi er 11 med mindre dette får den totale værdi til at blive større end 21, i hvilket tilfælde dets værdi er 1. Lad os tage et eksempel:

  Betragt en hånd hvor der er et es og en femmer. Hvis esset har værdien 11, er den totale værdi af hånden 16, hvilket ikke er større end 21, så 11 bruges som essets værdi. Hvis der tilføjes endnu et kort, kan essets værdi ændres. Så antag en nier tilføjes til denne hånd. Hvis esset blev talt som 11, ville den totale værdie af hånden være 25. Da dette er større end 21, tælles esset i stedet som 1, og håndens totale værdi er 15.

### Handlinger

Når din hånd er delt ud, har du to valgmuligheder: Tag endnu et kort fra bunken (Som standard Mer, eller H) eller behold den nuværende hånd (Som standard Stå eller S ). Du kan vælge Mer så mange gange du vil, indtil du har 21 eller mere. Hvis du har mere end 21, er din hånd Bankerot, og du kan ikke trække flere kort. Når du ikke ønsker at trække flere kort, klikker du på Stå.

Hvis de to kort du tildeles har 21 (&ie;, du har et es og et billedkort), har du Megami, og du vil automatisk Stå. Med Megami, kan du ikke tabe dine penge, men vil enten vinde eller skubbe (se nedenfor).

Når du har valgt at Stå, tager de andre spillere deres tur, og giveren spiller.

### Giver spiller

Giverens opførsel følger et simpelt mønster: Uddeleren trækker kort indtil der er mere end 16, med mindre der en blød 17, det vil sige 17 i alt hvor mindst et af kortene er et es der tæller som 11 (⪚ et es og en sekser). Hvis det kort der trækkes når uddeleren har en blød 17 får summen over 21, ændres værdien af esset til 1, og håndens værdi beregnes igen.

### Vinde, tabe og skubbe

Når hver spiller og giveren har trukket alle deres kort, kan hver spiller enten vinde, tabe eller skubbe.

Du vinder i følgende situationer:

- Du har mere end giveren i alt og du er ikke gået bankerot (gået over 21).

- Du er ikke gået bankerot men giveren er.

- Du har Megami og giveren har det ikke.

I disse tilfælde får du det dobbelte af det du har væddet tilbage, med mindre du har Megami, i hvilket tilfælde du får 2.5 gange dine penge igen. Så, for eksempel, hvis du har $100 og du vædder $50 og vinder, modtager du $100 og ender med $150, eller hvis du har Megami, modtager du $125 og ender med $175.

Du taber i følgende situationer:

- Du er gået bankerot (også selvom giveren også går bankerot).

- Hverken du eller giverener gået bankerot, men du har mindre end giveren.

- Giveren har Megami og du har det ikke.

I disse tilfælde får du ingen penge.

Du skubber når du har det samme som giveren. Du får det du har væddet tilbage, og ender dermed med det beløb du startede med. Du skubber også hvis både du og giveren har Megami.

## Menureference

### Spilmenuen

Spil Ny

- Starter et nyt spil &megami;, viser en dialog i hvilken du kan vælge hvor mange penge hver spiller har ved spillets begyndelse.

Spil Giv

- Uddeler kort til spillerne. Du ser ikke kortene før du har væddet.

Spil Væd

- Vædder det beløb der vises i penge-spinboksen for neden i &megami;-vinduet.

Spil Mer

- Træk endnu et kort fra bunken.

Spil Stå

- Vælg Stå når du ikke ønsker at trække flere kort.

Spil Afslut

- Afslutter &megami;.

### Opsætningsmenuen.

Opsætning Indstil genveje...

- Viser &megami;'s genvejsindstillingsdialog. Her kan du ændre tastaturgenveje for næsten alle handlinger i &megami; på den sædvanlige måde for &kde;.

Opsætning Indstil Kortspil...

- Viser &kde;'s sædvanlige kortspil-indstillingsdialog, hvor du kan ændre kortenes udseende.

Opsætning Indstil Megami...

- Viser &megami;'s indstillingsdialog, i hvilken du kan ændre baggrundsfarven og tekstfarven der bruges i spilområdet, dit navn og navnene på computer-spillerne.

## Medvirkende og licens

&megami;

Program ophavsret 2002 Neil Stevens neil@qualityassistant.com

Dokumentation ophavsret 2002 Philip Rodrigues phil.rod@ntlworld.com

&erik.kjaer.pedersen.credit; &underFDL; &underX11License;

## Installation

### Hvordan får man fat på &megami;

&install.intro.documentation;

Du kan finde en liste med ændringer på http://www.freekde.org/neil/megami.

### Kompilering og installation

&install.compile.documentation;
&documentation.index;