# At arbejde med...

Dette kapitel beskriver de dele af &quantaplus; som du oftest benytter dig af. De gør dig ikke kun mere produktiv, men lader dig også tilrette &quantaplus; til din måde at arbejde på.

## Værktøjslinjer

Som tidligere nævnt, håndteres værktøjslinjer i &quantaplus; hovedsageligt via menuen Værktøjslinjer. Anvendelse og oprettelse er anderledes. At oprette værktøjslinjer beskrives i et senere afsnit der hedder Oprettelse af værktøjslinjer.

Brug af værktøjslinjer er ret enkelt. Når du klikker på en ikon for et ønsket element eller en ønsket handling, sker der en af tre ting: elementet indsættes (valgfrit med et afsluttende element); en elementdialog aktiveres, som lader dig udfylde egenskaber i dialogen; eller endelig, en handling aktiveres og udfører noget smart med nuværende fil eller projekt. Hvis du mærker at du bliver træt af hele tiden at indtaste et vist element som ikke findes i &quantaplus;, kan du tilføje det. Se dtep-intro-3-2 for mere information.

Indstilling af værktøjslinjer og elementerne på den, kan gøres ved at bruge sammenhængsmenuen (højreklik på værktøjslinjen), hvor du kan oprette en Ny handling, en Ny værktøjslinje, du kan udføre andre handlinger som Fjern værktøjslinje, Omdøb værktøjslinje eller Indstil værktøjslinjer som giver dig dialogen hvori du kan angive hvilke handlinger der skal vises på denne eller andre værktøjslinjer.

Ved at frembringe sammenhængsmenuen i en handling (ikon) placeret på værktøjslinjen, bortset fra ovenstående handlinger, kan du se indgangene Fjern handling og Redigér handling som taler for sig selv.

Værktøjslinjerne og handlingerne på dem kan indstilles ved at bruge Opsætning Indstil værktøjslinjer og Opsætning Indstil handlinger... menuindgangene.

Du kan læse om brugerdefinerede handlinger i user-actions.

En mærke-dialog ser præcis ud som det følgende:

Et eksempel på en mærke-dialog.

Ovenstående billede viser dialogen for anker-tagget. Hvis du kender til &XHTML;, bør du have bemærket at alle egenskaber som du kan anvende i et ankerelement er tilgængelige. Bemærk fanebladene ovenfor for Hoved, Kerne og i18n, Begivenheder og Fokus, som indeholder alle andre egenskaber, ifølge deres formål, tilgængelige for ankerelementet. Alt du behøver at gøre er at udfylde tomrummene for egenskaberne du vil have i anker-tagget, udelade dem du ikke vil have og klikke på O.k. Nu har du et velformet ankermærke på markørens nuværende position.

&quanta-projects;

## Skabeloner

Skabeloner er i grunden dokumentskeletter, kodefragmenter og filer at linke til. &quantaplus; anvender hovedsageligt skabeloner som et almindeligt filsystem med udvidet organisation og en udvidet grænseflade. Du kan kopiere, flytte eller linke alle arkiver som findes på systemet til skabelontræet. Tænk på &quantaplus;'s skabeloner som om de har cirka samme begrænsninger for din fantasi som filsystemet har.

Skabeloner findes i mappehierarkier. Der er ingen grænse for hvor dybe hierarkierne kan være, men i en given mappe forventer &quantaplus; en konsistent handling for basisskabelontypen som beskrevet nedenfor. Desuden tillader skabeloner at indledende og efterfølgende tekst sammensættes med skabeloner som ikke har nogen dokumenttype. Denne funktion letter oprettelsen af tag. I næste udgave efter introduktionen planlægges det at tilføje mulighed for at videregive variable til teksten, som information om billedstørrelse, som en hjælp til oprettelse af tag.

Formålet med skabeloner er at udvide dem så de omfatter begrebs-skabeloner med flere filer, som er anvendelige til ting som at bestille noget eller oprette et afsnit om et program. Ideelt bliver dette et værktøj som gør dit arbejde mere produktivt og dynamisk. Slutmålet er at have et design med strukturskabeloner der kan bruges til at design og interaktiv opdatering af dine websteder. Hvis du gerne vil involveres, så kig på vor side på under hjælp søges.

Visse af skabelonerne som levereres med &quantaplus; har betingelser for at kunne anvendes. Læs beskrivelsen af betingelser for anvendelse højst oppe i hver skabelon omhyggeligt, inden du anvender den.

### Skabelontyper

&quantaplus; understøtter forskellige skabelontyper. De er:

- Binære skabeloner
- Dokumentskabeloner
- Tekststumper
- Websiteskabeloner

I &quantaplus; gives der eksempler på disse typer.

Binære skabeloner

- Binære er hvad som helst der ikke identificeres som ren tekst. Det kan være en hvilken som helst fil, inklusive billeder, &PDF;-filer, flash-filer osv. Binære skabeloner inkluderes typisk i dit dokument gennem link (&ie; billeder som en`img src=/src/url`. Nogle eksempler kan findes under Globale skabeloner Se venligst qit-3-2 for mere information om Skabelon træet.

Dokumentskabelon

- Dokumenter kan være en hvilken som helst slags tekstdokument. Du kan oprette nye dokumenter baseret på disse skabeloner. I almindelighed bør du placere mere specifikke eller forskellige dokumenter i undermapper. Her kan du oprette et grundlæggende skelet for hvad du gør og udføre arbejdet på en organiseret måde, for at opnå meget højere effektivitet. Eksempler kan findes under Globale skabeloner. Se venligst qit-3-2 for mere information om Skabelon træet.

Tekststumper

- Denne skabelontype er brugbar når du ikke vil oprette et nyt dokument baseret på en skabelon, men i stedet indsætte det samme tekstområde igen og igen i dine dokumenter. De kan indeholde alt, lige fra en kommentar og til en komplet JavaScript-baseret menuhåndtering eller et Perl-script. Se eksemplerne i Skabelon-træet under Globale skabeloner. Se venligst qit-3-2 for mere information omSkabelon-træet.

Website-skabeloner

- Som navnet antyder er disse skabeloner nyttige når man skal bygge et helt websted fra en skabelon. De er en samling af forskellige dokumenter som kan organiseres i en katalogstruktur, alt samlet i en komprimeret tar-fil. Aktuelt er der ingen eksempler på sådanne skabeloner i &quantaplus;.

### Skabelonomfang

Adgang til skabeloner er via deres angivne arbejdsområde i &quantaplus;.

### Opret skabeloner

#### Opret dokumentskabeloner

Opret en dokumentstruktur som du godt kan lide (&XML;, &HTML; Docbook, &etc;.) og klik på Fil Gem som skabelon Gem som lokal/projektskabelon...

Når dette valg er udført, bemærker du at skabelonen ikke vises under projektfanebladet (selv om den gemmes som en projektskabelon). Kig under skabelonvisningen for at finde skabelonen under projektskabelonernes faneblad.

#### Opret tekststumper

Markér noget tekst i dit dokument og klik på Fil Gem som skabelon Gem markering til lokal/projektskabelonfil. Alternativt kan du bare bruge træk og slip og trække markeringen hen til Skabeloner-trævisningen.

#### Opret binære skabeloner

At oprette en binær skabelon er simpelt. Bare kopiér filen ind i en skabelonmappe. Du kan bruge standard filhåndteringsfunktioner, som træk og slip eller kopiér og indsæt fra Konqueror eller filtræet.

#### Opret websiteskabeloner

Højreklik på en mappe i Filtræ eller Projektfil-trævisningen og markér Opret websiteskabelon navngiv skabelonen og gem den. Som standard forsøges der at gemme den i projetkskabelonmappen, men du kan selvfølgelig også vælge at gemme den som en lokal eller global skabelon.

### Brug skabeloner i projekter

Projektskabeloner lader dig være mere fokuseret. Du kan oprette et sidehoved eller en sidefod, eller være dynamisk med &PHP; include-filer og linke dem. Der findes desuden nogen rigtigt lækre ting som vi tog med i betragtning til når skabeloner anvendes i projekter.

Når du opretter et projekt kan du vælge at kopiere alle eksisterende globale- og bruger-skabeloner. Gamle projekter får grundlæggende skabelonfunktioner, så ingenting går tabt. Du kan vælge hvor skabelonfilerne skal placeres, så de kan findes i serverens rodmappe for enkel overførsel, eller du kan gøre dem sikre at linke til under serverens rodmappe, hvilket er et meget smart trick. Når du linker til en fil som ikke findes i projektskabelonerne bliver du bedt om at kopiere filen til projektskabelonerne inden linkning. Det forhindrer forkerte link ved oplægning. Du kan altid styre hvor du placerer dine skabeloner, så du kan vælge at flytte dem. Dog overvåger &quantaplus; ikke dette, så du skal ændre link.

### Håndtering af skabeloner

Skabelonstrukturen i skabelonfanebladet er baseret på filerne som findes i `$`KDEDIR`/share/apps/quanta/templates` og `$`HOME`/.kde/share/apps/quanta/templates`. Hver af disse mapper specificeres som en af fire slags beholdere som forklaret:herover.

For at indstille opførslen for hver mappe, højreklikkes på mappen i skabelonvisningen og Egenskaber vælges. Følgende dialog vises:

Egenskabsdialog.

Type

- Dropned-menu med de tre typer som tidligere blev diskuteret: filer, tekst og skabeloner. Feltet er inaktivt hvis du ikke har Arv overliggende egenskab markeret.

Arv overliggende egenskab (`foo`)

- Dette er normalt markeret, og er udmærket for alt undtagen topniveaumapperne i skabelontræet. Hvis topniveaumappen har dette markeret, inaktiveres de egentlige skabeloner i mappen og alt som ikke udtrykkelig sat under den. Hvis der ikke er en topniveaumappe, så vil `blah` sige noget i retning af `text/all`. Hvis den er tom, er der en god chance for at du er i en topniveaumappe.

Brug for/eftertekst

- Aktiverer indledende og efterfølgende tekst for skabeloner i mappen. Det kan være et fælles sidehoved eller en fælles sidefod for alle skabeloner i et givet projekt, og så kopierer du indholdsskabeloner til mappen for at få en fuldstændig side med eget sidhoved/sidefod som udgangspunkt.

Fortekst

- Selve teksten som indsættes før skabelonens indhold.

Eftertekst

- Selve teksten som indsættes efter skabelonens indhold.

Hvis du desuden kigger på valgmulighederne som vises med højre museknap, ser du fuldstændige filhåndteringsværktøjer til at oprette mapper eller kopiere og indsætte skabeloner fra et sted til en anden.

## Visuel side-layout

### &VPL;-tilstande

Visual Page Layout (&VPL;) editor (også kendt som WYSIWYG (Det du ser er det du får)) tillader dig at redigere et &HTML;- eller &XHTML;-dokument mens du ser ændringerne uden-videre. Nøjagtig ligesom din foretrukne tekstbehandling, kan du klikke på dit dokument så vil markøren blive vist, og gøre det muligt at skrive tekst, indsætte billeder, anvende tekstdekorationer, &etc;. &VPL;'s mål er at tillade dig at lave storartede, gyldige netsider uden noget kendskab til Internet-opmarkeringssprog.

&quantaplus; har to tilstande: &VPL;-editor og &VPL; & Kildeeditorer, som der er adgang til fra Vis-menuen. Den første erstatter Kildeeditoren med &VPL;-editoren, og den anden opdeler editorvinduer i to dele: Kildeeditoren og &VPL;-editoren.

&VPL;-editoren virker sådan her: Den indlæser et dokument såsom en normal &HTML;- eller &XHTML;-side og så viser en markør sig. Så kan du ændre den, og når du skifter tilbage til Kildeeditoren, ser du at de ændringer du lavede i &VPL;-editoren er blevet indflettet i Kildeeditoren.

Når du arbejder med &VPL;-editoren med et dokument der indeholder &PHP;, vil du se en lille grøn ikon der repræsenterer &PHP;-kode. Du kan ikke direkte redigere denne med &VPL;-editoren. For at redigere &PHP;, vil du stadig skulle bruge Kildeeditoren. Der er ingen planer om at ændre denne funktionalitet.

Den anden tilstand opfører sig nøjagtigt som den første, undtagen at du med det samme ser effekten af dine ændringer, enten i Kildeeditoren eller i &VPL;-editoren og markørerne i kildeeditoren og &VPL;-editoren er synkroniserede. Et tryk på F9 indlæser denne tilstand, men hvis den allerede er indlæst så vil den flytte fokus fra en visning til en anden, mens den holder dig på samme sted i dokumenter.

Gemopfriskningsintervallerne mellem &VPL;-editoren og Kildeeditoren kan indstilles. Gå til Opsætning Indstil Quanta... . Vælg &VPL;-Visning-fanebladet. Du kan nu vælge om du kun ønsker at genopfriske en visning når du klikker på den eller automatisk. Hvis du vælger automatisk, så kan du vælge et genopfriskningsinterval. Den generelle anbefaling er: Et mindre tal for hurtige computere og et større tal for langsommere.

&VPL; & Kildeeditor-tilstand.

### &VPL;-redigering

#### Dokumentegenskaber-dialogen

Lad os nu sige at du ønsker at redigere overskriften på din netside. Hvordan gør du det? Du starter blot Værktøjer Dokumentegenskaber . Dette værktøj tillader at redigere usynlige tag når &VPL;-editoren bruges. Dokumentegenskaber-dialogen startes også når du laver et nyt dokument i &VPL;-editor-tilstanden. Dette er for at mindske mængden af kode du skal skrive i hånden. Med den kan du redigere:

Titel

- Titlen på dokumentet

Metapunkter

- Metatag tillader dig at opbevare informationer om selve dokumentet ⪚ nøgleord til søgemaskiner på internettet. Du kan tilføje eller fjerne Meta-punkter ved at trykke på de to knapper nedenfor, og redigere dem ved at klikke på listen ⪚ put nøgleord på navne-søjlen og nøgleord1 nøgleord2 på indhold-søjlen.

CSS-regler

- CSS-regler er den nye måde at fortælle din browser hvordan en side skal præsenteres. Du kan tilføje eller slette CSS-regler ved at trykke på knapperne nedenfor. Du kan også udfylde felter såsom Meta-punkter. Redigering af CSS-regler er endnu ikke understøttet.

Link til CSS-stilark

- Du kan også linke til et eksternt CSS-stilark. Klik blot på Gennemsøg-knappen og vælg din fil.

#### &VPL;-editoren

Du kan bruge markøren ligesom du gør i en tekstbehandling, og flytte med pilene. Det kan ske at markøren ikke ønsker at gå derhen hvor du ønsker den skal gå hen (en irriterende fejl). Markering virker også som sædvanligt. Du kan indsætte tekst ved at skrive og fjerne tekst ved at trykke på &Backspace; eller Del-tasten.

Nu kommer vi til at indsætte mærker. Du kan indsætte billeder, appletter, tekstdekorationer såsom fed type og så videre ved at bruge de samme værktøjslinjer du bruger i kildeeditoren. Bemærk at indsættelse af mærker ikke fjerner tidligere identiske mærker, ⪚ hvis du indsætter et ankermærke omkring noget tekst, så skal du fjerne ethvert andet anker omkring teksten.

Nogle punkter på værktøjslinjen vil blive deaktiverede, såsom Tabel-guide eller Hurtig liste-guide. De vil senere komme til at virke i &VPL;, men i denne udgave, må du bruge Tabeller eller Lister værktøjslinjerne.

For at redigere et tag (det kunne være et billede, en applet, eller hvad som helst), skifter du til Attributtræet, via Vis Trævisninger . Klik på det mærke du ønsker at ændre, eller hvis du ikke kan få adgang til det, klik på et objekt indeholdt i det. Attributtræet vil vise de nuværende mærkenavne, så vel som en liste af alt de er afledt fra og attributter. For øjeblikket understøtter &VPL; ikke, for eksempel, &XHTML; + MathML, men du vil se at du kan redigere navnerum via denne visning. Du kan blot klikke på Værdi-feltet og ændre hvad du ønsker. Hvis du vil have adgang til et mærke det nuværende er afledt fra, så vælg det i og så vil Attributtræet indlæse det.

For at slette et mærke, vil vi bruge Attributtræet. Har du bemærket de to små røde kryds foroven til højre? Den første sletter kun det mærke der er valgt nu og hvis &HTML;/&XHTML;-specifikationen ikke tillader afledte af det slettede mærke kan være afledt af et mærke længere tilbage, så slettes disse også, og så videre. Det andet kryds vil slette det valgte mærke så vel som alle dets afledte. så vær påpasselig.