# En hurtig rundtur i &kstars;

Dette kapitel introducerer de mest brugte af &kstars;' funktioner, i form af en guidet rundtur.

Her ser du &kstars;' hovedvindue: Hovedvindue

Skærmbilledet ovenfor giver en typisk visning fra programmet Kstars. Du kan se himlen centreret på Betelgeuse, den stærkeste stjerne i stjernebilledet Orion. Orion er netop gået op ovenfor den østlige horisont. Stjerner vises med realistiske farver og relativ lysstyrke. Hvis du kigger nøje, kan du også se månen nær vinduets venstre kant. I tre af hjørnerne på himmelvinduet er der tekstlinjer på skærmen som viser information om nuværende tid og dato (LT; 06:44:58 2004-06-20), nuværende geografisk sted (Tucson, Arizona, USA), og nuværende objekt på skærmens centrum (Fokuseret på: Betelgeuse (alpha Orionis)). Ovenfor himmelvinduet er der to værktøjslinjer. Hovedværktøjslinjen indeholder genveje for menufunktioner, samt en tidsskridtkomponent som kontrollerer hvor hurtigt simuleringsuret går. Visningsværktøjslinjen indeholder knapper som lader dig vise eller skjule forskellige slags objekter på himmelen. Der er en statuslinje længst nede i vinduet, som viser navnet på alle objekter som du klikker på, og himmelkoordinaterne (både rektascension/deklination og azimut/elevation) for musemarkøren.

## Indstillingsguiden

Første gang du kører Kstars, vises en indstillingsguide, som tillader dig nemt at indstelle dit geografiske sted og hente nogle yderligere datafiler. Du kan trykke på knappen Afslut når som helst for at afslutte indstillingsguiden.

Den første side i indstillingsguiden lader dig vælge geografisk sted ved start, ved at vælge fra listen med de mere end 2500 kendte steder til højre i vinduet. Listen med steder kan filtreres til at svare til teksten du skriver ind i redigeringsfelterne By, Region og Land. Hvis dit ønskede sted ikke findes i listen, kan du vælge en tilfældig by i nærheten. Senere kan du tilføje dit nøjagtige sted manuelt med værktøjet Indstil geografisk sted. Så snart du har valgt et geografisk sted ved start, så tryk på knappen Næste.

Den anden side i indstillingsguiden lader dig hente yderligere data som ikke indgår i &kstars;' standarddistribution. Tryk blot på knappen Hent yderligere data for at vise værktøjet Hent nye ting. Når du er klar, så tryk på knappen Afslut i indstillingsguiden for at begynde på at udforske &kstars;.

Værktøjet Hent ekstra data er kun tilgængeligt hvis du har installerat KDE 3.3.x.

## Se dig omkring.

Nu da tid og sted er indstillet, kan vi begynde at se os omkring. Du kan panorerer hen over stjernehimlen ved hjælp af piletasterne. Hvis du holder &Shift; nede før du starter, går panoreringen hurtigere. Du kan også bevæge dig rundt på stjernehimlen ved at klikke og trække med musen. Bemærk at ikke alle objekter vises mens billedet bevæger sig. Dette er gjort for at mindske belastningen af computerens processor og dermed gøre bevægelsen jævnere (Du kan indstille hvilke objekter der skjules ved at gå ind ind i dialogen Indstil &kstars;). Der er syv muligheder for at ændre forstørrelsen (eller zoome ind og ud):

1. Brug + og - tasterne

2. Tryk på zoom ind/ud knapperne på værktøjslinjen

3. Vælg Zoom ind/Zoom ud i Vis-menuen

4. Vælg Zoom til vinkelstørrelse... fra menuen Vis. Dette tillader dig at bestemme hvor stor en vinkel synsfeltet skal dække, i grader.

5. Brug musens scroll-hjul

6. Bevæg musen op eller ned med &MMB; trykket ned.

7. Hold &Ctrl; nede mens du trækker med musen. Dette markerer en firkant på stjernekortet. Når du slipper museknappen, vil førstørrelsen ændres så du ser det firkantede udsnit du markerede.

Bemærk at når du zoomer ind, vil du se mindre lysstærke stjerner end ved mindre zoom.

Zoom ud til du kan se en grøn linje; den repræsenterer din lokale horisont. Hvis du endnu ikke har indstillet &kstars;, vil skærmen være dækket af grøn farve under horisonten. Den grønne farve repræsenterer jorden man jo heller ikke kan kigge igennem. Der er også en hvid linje, som repræsenterer himlens ækvator. Endeligt er der en gulbrun linje der repræsenterer ekliptika, den vej solen ser ud til at bevæge sig af gennem året. Derfor kan Solen altid findes på ekliptika, og planeterne er aldrig langt fra den.

## Objekter på himlen

&kstars; viser tusindvis af himmellegemer: stjerner, planeter, kometer, asteroider, kluster, nebuloser og galakser. Du kan påvirke viste objekter ved at udføre handlinger med dem eller skaffe mere information om dem. Ved at klikke på et objekt identificeres det i statuslinjen, og ved blot at holde musen stille over et objekt vil det midlertidigt få et tilfældigt mærkat på kortet. Et dobbeltklik centrerer skærmen på objektet og begynder at følge det (så det forbliver centreret mens tiden går). Ved at højreklikke på et objekt, vises objektets sammenhængsafhængige menu som sørger for flere valgmuligheder.

### Pop op-menuen

Her er et eksempel på den pop op-menu der kommer når man højreklikker på Oriontågen:

Pop op-menu for M 42 Pop op-menu for M 42

Hvad der er med på pop op-menuen afhænger til dels af hvad slags objekt du højreklikker på, men den grundlæggende struktur er som følger. Du kan finde mere detaljerede oplysninger om pop op-menuen.

Den øverste sektion indeholder information som ikke kan vælges. De øverste 1 - 3 linjer viser objektets navn(e) og hvilken type objekter det tilhører. De næste 3 linjer viser hvornår objektet står op, er på sit højeste og går ned.. Hvis tiderne for at stå op og gå ned siger "circumpolar", betyder det at objektet altid er over horisonten for det nuværende sted.

Afsnittet i midten indeholder punkter for at udføre handlinger med objektet, såsom Centrér og følg, Detaljer... og Tilføj etiket. Se beskrivelsen af menuen for en fuldstændig liste og beskrivelse af hvert punkt.

Den nederste sektion indeholder links til billeder af og/eller websider med informationer om det valgte objekt. Hvis du kender en yderligere &URL; med informationer eller et billede af objektet, kan du tilføje et link til objektets pop op-menu med Tilføj link....

### Find objekter

Du kan søge efter et navngivet objekt med værktøjet Find objekt, som åbnes ved at klikke på ikonet søg i værktøjslinjen, ved at vælge menupunktet Find objekt... på Retning-menuen eller ved at taste &Ctrl;F. Vinduet Find objekt er vist herunder: Vinduet Find objekt Vinduet Find objekt

Vinduet indeholder en liste over de navngivne objekter &kstars; kender. Mange objekter står kun opført med deres katalognavne (fx NGC 3077), men nogle er også opført med deres almindelige navne (fx Malstrømgalaksen). Du kan filtrere denne liste efter navn eller objekttype. For at filtrere efter navn, skriver du noget i redigeringsfeltet i toppen af vinduet. Listen vil så kun indeholde navne der indeholder det du skrev. For at filtrere efter type, vælger du en type fra kombinationsfeltet i bunden af vinduet.

For at centrere visning mod et objekt, markeres det ønskede objekt og der trykkes på O.k.. Vær opmærksom på at hvis objektet ligger under horisonten, ser du måske ikke andet endgrøn farve. Det er jorden der dækker, men jorden kan gøres usynlig ved at fjerne markeringen i Usynlig pga.jorden i dialogenBilled-indstillinger eller ved at trykke på knappenJorden i værktøjslinjen Vis.

### Centrering og sporing

Objekter følgers automatisk når billedet er centreret omkring objektet enten i dialogen Find objekt, ved at dobbeltklikke på objektet eller ved at vælge Centrér og følg fra højreklik-menuen. Du kan ophæve følgningen ved at flytte på billedet, trykke på Lås-ikonet i værktøjslinjen eller fravælge Følg objekt på Retning-menuen.

Når &kstars; følger et legeme i solsystemet, tilføjes et banespor automatisk, som viser legemets vej henover himmelen. Du skal formodentlig ændre klokkens tidsskridt til en stor værdi (såsom 1 dag) for at se sporet.

### Tastaturhandlinger

Når du klikker på et af kortets objekter, bliver det et markeret objekt, og dets navn identificeres i statuslinjen. Der er et antal genvejstastkommandoer som agerer på det markerede objektet.

C

- Centrér og følg det markerede objekt

D

- Vis informationsvinduet for det markerede objekt

L

- Slå en synligt navneetiket til og fra for det markerede objekt

O

- Tilføj det markerede objekt til observationslisten.

T

- Slå en synlig kurve på himmelen til og fra, som viser objektets vej over himmelen (gælder kun himmellegemer i solsystemet)

Ved at holde tasten Alt nede, kan du udføre handlingerne med det centrerede objekt i stedet for det markerede.

## Turen er nu slut

Dette afslutter rundturen i &kstars;, selvom vi kun har skrabet på ydersiden af de tilgængelige funktioner. &kstars; indeholder mange nyttige astronomiværktøjer, den kan direkte styre dit teleskop, og den tilbyder en stor mængde valgmuligheder for indstilling og brugertilpasning. Desuden indeholder denne håndbog Astroinfo-projektet, en serie korte, sammenlænkede artikler som forklarer nogen af de astrofysiske begreber som ligger bagved &kstars;.