# KOrganizer workshop: Outlook til vCalendar

## Overblik

Når du går væk fra &Microsoft; Outlook® og begynder at bruge &kde;'s &korganizer; til at håndtere skemaer og aftaler, vil du formodentlig ønske at eksportere dine skemalægningsdata fra Outlook® og importere dem til &korganizer;. &Microsoft;'s Outlook® program har ganske vist et eksport-valg der kan gemme en aftale i industristandardens vCalendar-format.

Uheldigvis vil Outlook® kun eksportere aftalen du har valgt, en af gangen. Dette er helt fint hvis du kun ønsker at overføre nogle få aftaler, men overførsel af de 200-300 aftaler du måske har i din Outlook® mappe ville ikke være særlig morsomt. Derfor lavede Randy Pearson et lille program der hedder Outlook2VCal der kan skanne og eksportere alle aftalerne til en vCalendar-fil på én gang.

## Installation

Outlook2VCal-programmet bliver leveret som en komprimeret ZIP-fil, der indeholder et SETUP.EXE-program. Træk simpelthen filerne ud ved brug af dit foretrukne redskab såsom WinZip og kør SETUP.EXE-programmet for at installere programmet på din Windows computer. Dette skal være den computer hvor du normalt kører &Microsoft; Outlook 2000®.

Afhængig af hvor opdateret dit system er, vil du måske, måske ikke blive bedt om at reboote under installationen.

## Brug af eksport

Efter programmet er installeret, kan du køre ved at gå til Start Programmer Outlook2vCal Outlook2vCal. Du skulle så se denne skærm:

Outlook2VCal hovedvindue

Programmet forsøger automatisk at kommunikere med Outlook® ved brug af OLE-Automation. Hvis en fejl rapporteres, betyder dette sandsynligvis at du ikke har Outlook® installeret.

Du skal først beslutte om du ønsker at inkludere information om helligdage i den eksporterede fil eller ej. Normalt vil du nok ikke ønske at gøre dette, så Skip helligdage-feltet er som standard afkrydset. Dernæst klikkes på Export-knappen, hvilket vil vise en standard Gem fil dialog. Gå til det ønskede katalog og indtast filnavnet hvor du ønsker at lave den nye vCalendar datafil.

Gem fil dialog

Afhængig af sikkerhedsindstillingerne i Outlook®, vil du måske se denne skærm derefter. Hvis du gør, så sørg for at tillade adgang et minut eller to.

Advarselsbesked

Programmet vil vise fremgangsbeskeder i sit hovedvindue mens det indlæser, konverterer og gemmer dine aftaler. Her er et endeligt billede af hvordan en succesrig kørsel ser ud:

Fremgangsbesked

## Brug af import

Nu da du har eksporteret Outlook's® aftaler, er det sidste skridt at indlæse aftalerne i &korganizer;. Overfør filen til computeren der kører &korganizer; (via netværk, floppy disk, hvad som helst). Kør nu &korganizer;. Om ønsket kan du lave en ny kalender, eller åbne en eksisterende.

Importerer data #1

Vælg nu Fil Kombinér kalender fra menuen. Søg efter og/eller indtast navnet på den vCalendar-fil du netop overførte til denne computer.

Importerer data #2

Efter du har valgt O.k.-knappen, vil &korganizer; indlæse aftalerne fra filen og opdatere sin kalender.

Importerer data #3

Gem din ændrede kalender og nyd at bruge &korganizer;!

## Begrænsninger

Dette program blev testet på &Microsoft; Windows 2000 Server® og Professional® kørende &Microsoft; Outlook 2000®. Når det forsøgtes at bruge &Microsoft; Outlook 97®, mislykkedes programmet fuldstændigt.

Efter en fejlretningssession, der det ud som om &Microsoft; Outlook 97® ikke eksporterer aftaler rigtigt via OLE-Automation, selv om dokumentation siger at det gør. I stedet for at give alle oplysninger om en aftale, angav Outlook 97® kun emnet. Den inkluderede ikke start- og stop-tider eller andre detaljer, så derfor vil dette program formodentlig kun virke hvis du har Outlook 2000®.

Hvis nogen kender en måde at omgå dette problem, så send venligst en note til Randy Pearson (blueboy@bamafolks.com).

## Medvirkende og licens

Bidragydere:

Oprindelig forfatter

- Randy Pearson blueboy@bamafolks.com

Yderligere tekster

- Klaus Stärk staerk@kde.org

Konversion til DocBook

- Eric Bischoff e.bischoff@noos.fr

&erik.kjaer.pedersen.credit; &underFDL;