# &kmix;-håndbogen

## Indledning

&kmix; er &kde;'s mikserprogram til kontrol af lydkort. Selv om det er et lille program, er det en fuldt udstyret mikser. Programmet skulle give dig kontrol over alle dine lydkort.

&kmix; understøtter adskillige platforme og lyddrivere:

- ALSA-lydkortdriveren.

- Alle Open Sound System-platforme. &Linux;, FreeBSD, NetBSD og BSDI er eksplicit testet.

- &Solaris;-baserede maskiner.

- &IRIX;-baserede maskiner.

- &HP-UX;-baserede maskiner.

Hvis du både har installeret ALSA og Open Sound System drivere, bruger Kmix ALSA-driveren.

## Arbejd med &kmix;

### Det basale

Brugen af &kmix; er ligetil. Hver mikserenhed som dit lydkort tilbyder, er repræsenteret af en lydstyrkeskyder. Monoenheder har en enkelt skyder, stereoenheder har enten én eller to skydere alt afhængigt at hvad du vælger. Der er yderligere en panoreringsskyder i bunden af &kmix;-vinduet. Hvis du har mere end et lydkort, vil en liste blive vist for oven i vinduet, hvor du kan vælge mellem dine lydkort. &kmix; hovedvindue &kmix; hovedvindue

Vinduet har tre faneblade med lydkortskontroller:

- Udskrift: Dette indeholder kontroller som formodentligt har med afspilning at gøre, såsom lydstyrkekontrollen "Master".
- Input: Dette indeholder alle kontroller som formodentlig har med indspilning at gøre, såsom "Capture".
- Omkoblere: Dette indeholder alle kontroller som lader dig slå fra eller til for nogle funktioner (såsom "Mic Boost (+20dB)"), og flervalgskontroller (såsom "Mic Select: Mic1 eller Mic2").

Foruden lydstyrkekontroller, indeholder Kmix også lysdioder. Den generelle farvelægningsregel er:

- Grøn: En lysdiode som har med afspilning at gøre
- Rød: En lysdiode som har med indspilning at gøre
- Gul: En lysdiode som har med særlige funktioner på lydkortet at gøre

### Lydstyrkekontroller

Lydstyrkekontrollerne under fanebladen "Output" og "Input" består af (oppefra og nedad): iLydstyrkekontrol (fanebladet "Input") Lydstyrkekontrol (fanebladet "Input")

- En ikon som repræsenterer kontrollens funktion.
- En grøn lysdiode for tavshed, som lader dig lukke for en kontrol (lyset slukkes, bliver mørkt) eller sætte den til igen (lyset tændes, bliver lyst).
- Et skyder for lydstyrkekontrol (vink: du kan skjule skyderens navn, for eksempel hvis mixeren optager for meget plads på skærmen).
- Hvis en kontrol understøtter indspilning er der en rød indspilningslysdiode. Hvis dioden er tændt (lyser rødt), er kontrollen valgt for indspilning. Hvis den ikke er tændt (mørkerød), er kontrollen IKKE valgt for indspilning.

Lydstyrkekontrol med indspilningsomkobler (fanebladet "Output") Lydstyrkekontrol med indspelningsomkoblar (fanebladet "Output")

Kontrollerne under fanebladet "Omkoblere" består af en lysdiode og en kort etiket som beskriver funktionen. Husk at røde lysdioder er til for indspilning, mens gule lysdioder er til for specielle funktioner på lydkortet. Hvis du er usikker på en kontrols betydning, så spørg leverandøren af lydkortets driver (for de fleste nuværende Linux-distributioner er det ALSA fra http://www.alsa-project.org).

Lydstyrkeskyderne har en kontekstmenu som fremkommer når du højreklikker på skyderen eller enhedsikonet ovenover. Adskillige indgange er mulige, men kun de anvendelige vises.

Opsplit kanaler

- Vis enten én eller to skydere. Dette er kun tilgængeligt for stereoenheder. Skyderen til højre kontrollerer den højre lydstyrke, og skyderen til venstre kontrollerer den venstre lydstyrke.

Uden lyd

- Tænd eller sluk for enheden.

Skjul

- Hvis du ikke er interesseret i at regulere denne enhed kan du skjule den med dette tilvalg. Hvis du ønsker at vise den igen, kan du kun gøre dette ved at vælge Kanaler-tilvalget (se nedenfor)

Indstil genveje

- Du kan kontrollere en enhed med dit tastatur. Brug dette menuvalg til at vise KDE's Indstil genveje-dialog. Her kan du definere taster til at øge eller mindske lydstyrken og til at gøre enheden stille. Tasterne er globale og virker også når &kmix; er minimeret eller dokket.

Kanaler

- En dialog vises hvor du kan indstille hvilke kanaler du vil se under hvert faneblad (Output, Input, Omkobler).

Vis menulinje

- Denne valgmulighed er ikke specifik for en enhed, men påvirker mikser-vinduet. Du kan skjule og vise menulinjen med dette tilvalg. Du kan også gøre dette ved at trykke på genvejen (sædvanligvis CTRL-m)

### Panoreringsskyder

Med denne skyder kan du kontrollere fordelingen af lydstyrken mellem venstre og højre højttaler. Denne skyder er overordnet og påvirker og påvirker master-lydstyrken. Den midterste position er standarden. At trække skyderen tilvenstre gør lydstyrken svagere på højre højtaler, til højre omvendt. Dette kan naturligvis være byttet rundt hvis dine højttalere ikke er placeret korrekt.

Var klar over at for surround-system styrer hovedenheden ofte kun de forreste højtalere. Dette er en begrænsning i lydkortets driver.

Hvis lydkortet ikke har en hovedenhed, kan en anden enhed vælges af Kmix. For de fleste er det Wave-kontrollen (eller PCM-kontrollen).

### Indstillingsmuligheder

Brug Indstillinger -> Indstil Kmix... i menulinjen for at vælge indstillinger. Disse punkter er:

Dok i panel

- Hvis dette er afkrydset, vil &kmix; dokke ned i statusfeltet når der trykkes på vinduets lukkeknap. Hvis det ikke er afkrydset vil &kmix; afslutte i stedet. Pas på: Efter at have afsluttet vil du ikke kunne kontrollere lydstyrken hvis du har knyttet taster til at gøre dette.

Aktivér kontrol af lydstyrke i statusfelt

- Hvis det er aktiveret, viser et venstreklik på Kmix' dokkede ikon et vindue med en lydstyrkekontrol for enheden som foretrækkes. (Vink: For øjeblikket kan du ikke ændre enheden - Kmix vælger den selv.) Hvis punktet er deaktiveret vises Kmix hovedvindue ved venstreklik på Kmix dokkede ikon.

Vis tikmærker

- Vis linjer til at markere positioner på skyderne.

Vis etiketter

- Vis etiketter for hver lydenhed. Ved at lade musen hvile over ikonet for hver enhed kan du se denne oplysning uafhængigt af om 'Vis etiketter' er afkrydset.

Genopret lydstyrker ved login

- Lad KDE genoprette lydstyrker når du logger på. Dette genopretter dine personlige lydstyrkeniveauer, som blev gemt da du sidst loggede af. Hvis operativsystemet gemmer lydniveauer, behøver du måske ikke dette (men på en maskine med flere brugere behøves det alligevel).

## &kmix;-panel-applet

&kmix; panel-appletten er en alternativ grænseflade til &kmix;. Du kan tilføje den til KDE's panel ved at bruge panelmenuen (Panel-menu -> Tilføj -> Applet -> KMix Applet).

Du kan arbejde med &kmix;-appletten som beskrevet for hovedvinduet - inklusive sammenhængsmenuen. På grund af den begrænsede plads i panelet er der forskelle:

- Ingen hovedmenu tilgængelig.
- Hvis du har flere lydkort, kan du ikke ændre den valgte mikser efter det initiale valg.
- Ingen statusikon. Hvis du ønsker at bruge statusfeltet må du yderligere starte &kmix; fra K-Menuen (sædvanligvis installeret under K-Menu -> Multimedie -> Lyd-mikser).
- Ikoner kun til stede når panelet er stort nok.
- Ingen navne på enheder.
- Indstilling udføres via panelmenu - du kan indstille farver og skyder-retning her.
- Lydstyrker gemmes ikke automatisk. Hvis du ønsker at lydstyrker skal gemmes når du logger af for senere at kunne genoprettes, skal du også starte Kmix fra K-menuen.

## Avancerede KMix-egenskaber

Dette kapitel beskriver &kmix;-funktionalitet der er rettet mod den erfarne bruger. De fleste brugere vil aldrig få brug for denne funktionalitet, så du kan uden problemer springe over dette kapitel

### DCOP-Grænsefladen

Sommetider ønsker du at gøre specialiserede ting. Ting såsom at kontrollere mikseren fra et andet program eller gøre master-enheden stille hver dag klokken 10 om aftenen. &kmix; har en DCOP-grænseflade der tillader dig at opnå meget med minimalt arbejde. Du kan starte en skal og skrive dcop kmix for at begynde på at udforske &kmix;'s DCOP-grænseflade. De &kmix; specifikke grænseflader er:

Mixer0

- Tillader manipulation af den første mikser. Du kan indstille lydstyrkeniveauer, gøre enheden stille, ændre balancen, hente mikserens navn og meget mere. Skriv dcop kmix Mixer0 hvis du ønsker at udforske alle egenskaberne. Der er flere indgange såsom Mixer1 i tilfælde af at flere lydkort er installerede.

kmix-mainwindow#1

- GUI-vinduet kan kontrolleres denne kommando. Du kan skjule og vise vinduet, ændre størrelse på det og meget mere. Skriv dcop kmix kmix-mainwindow#1 hvis du ønsker at udforske alle egenskaberne.

### DCOP-Eksempler

dcop kmix kmix-mainwindow#1 hide

- Skjuler GUI-vinduet. Brug dcop kmix kmix-mainwindow#1 show eller statusikonen for at få det vist igen.

dcop kmix kmix-mainwindow#1 resize 1 1

- Ændrer størrelse på GUI-vinduet til det mindst mulige. Dette er størrelsen så alle skyderne (og andre GUI-elementer) vil passe i vinduet.

dcop kmix Mixer0 mixerName

- Fortæller dig navnet på den første mikser, for eksempel Sound Fusion CS46xx

dcop kmix Mixer1 setVolume 0 10

- Sætter lydstyrken for den anden mikserenhed 0 til 10 procent. Enhed 0 er ofte master-enheden, men ikke altid. Hvis du ønsker at dæmpe den (første) master-enhed på dit andet lydkort, kan du bruge dcop kmix Mixer1 setMasterVolume 0

Du kan udføre disse kommandoer direkte fra en skal som du startede indefra KDE. Hvis du har brug for at køre dcop-kommandoer fra et andet sted, for eksempel fra et crontab-script, må du definere DCOPSERVER miljøvariablen (som set i den første linje i din ~/.DCOPserver_hostname_:0 fil), for eksempel:

- #!/bin/sh
- DCOPSERVER=`cat /home/yourhome/.DCOPserver_yourhostname_:0 | grep local`
- export DCOPSERVER
- dcop kmix Mixer0 setMasterVolume 0

### Tips og Tricks

Brug af ALSA pg OSS driver samtidigt

- KMix på Linux kan bruge enten ALSA-driveren eller OSS-driveren men ikke begge. Hvis du virkelig har brug for at bruge begge drivere samtidigt (en meget sjælden situation), kan du gøre det som følger: Afslut KMix og tilføj følgende linje til din kmixrc-fil i det globale indstillingsafsnit.

  MultiDriver=true

  Start KMix igen. Hvis du klikker på Hjælp->Hardware information skulle du se "Lyddrivere brugt: ALSA0.9 + OSS" og "Experimental multiple-Driver mode activated"

  Advarsel: Du vil formodentlig se alle dine miksere dobbelt.

  Der er ingen støtte for denne slags indstilling.

## Medvirkende og licens

Hovedudviklere

- Ophavsret 1996-2000 Christian Esken

- Ophavsret 2000-2003 Christian Esken & Stefan Schimanski

- Ophavsret 2003-2005 Christian Esken & Helio Chissini de Castro

Bidragydere:

- Christian Esken esken@kde.org

- Stefan Schimanski 1Stein@gmx.de

- Paul Kendall paul@orion.co.nz - SGI-portering

- Sebestyen Zoltan szoli@digo.inf.elte.hu - FreeBSD-rettelser

- Faraut Jean-Louis jlf@essi.fr - Solaris-rettelser

- Nick Lopez kimo_sabe@usa.net - ALSA-portering

- Helge Deller deller@gmx.de - HP-UX-portering

- Lennart Augustsson augustss@cs.chalmers.se - *BSD-rettelser

Dokumentation - ophavsret 2000 Matt Johnston mattj@flashmail.com

Opdateret 2003 til at matche &kmix; V1.91 ved Christian Esken esken@kde.org

Opdateret 2005 til at matche &kmix; V1.91 ved Christian Esken esken@kde.org

Baseret på dokumentation af Christian Esken esken@kde.org

&lars.schunk.credit;&erik.kjaer.pedersen.credit; &underFDL; &underGPL;

## Installation

### Anskaf &kmix;

&install.intro.documentation;

### Systemkrav

&kmix; er åbenlyst kun nyttig hvis du har et lydkort. &kmix; understøtter adskillige platforme og lyddrivere.

- Alle Open Sound System-platforme. &Linux;, FreeBSD, NetBSD og BSDI er eksplicit testet.

- &Solaris;-baserede maskiner.

- &IRIX;-baserede maskiner.

- ALSA-lydkortdriveren.

- &HP-UX;-baserede maskiner.

### Kompilering og installation

&install.compile.documentation;